text:
Riesi
Riesi] è nu cumùni di 11.546 abbitanti dâ pruvincia di Cartanisetta. S'attrova ntî la Sicilia centrali vicinu lu jiumi Sarsu.
Ìndici
- 1 Storia, tistimunianza e memoria
- 2 Sviluppu e pirspittivi
- 3 Pulitica e situazioni suciali
- 4 Tradizioni – Passatu e Prisenti
- 5 Li mistìri ca fìciru lu paìsi
- 6 Unna si trova
- 7 Situ ufficiali di lu cumuni di Riesi
- 8 Nuti
Storia, tistimunianza e memoria[cancia | cancia la surgenti]
La Storia, puru chiddra di Riesi, si pò cuntari, comu si fa spissu, ccù fatti d’armi e di pirsunaggi di fama scintifica ô aristucratica d’unna lu populu appari sempri comu figuranti e cunsennenti. Si pô pruvari a cuntalla, partinnu di la memoria, partinnu di lu bassu, di chiddri c’hannu subùtu e pagatu la Storia ccù la prorpia peddri, senza tralassari lu cuntestu geugraficu e geu-puliticu d'ogni ebbica e li carattiristiche di lu territoriu e di l’abitanti.
Lu territoriu[cancia | cancia la surgenti]
Lu territòriu di Riesi vìnni abbitàtu già dô III-II millennio A.C. di li Sicani e Siculi. Sti du etnij nnì lu V seculu A.C. fìciru û mpattu di Concordia (pinsati a Agrigentu) s’annuminaru Sicilioti. La valli di lu Salsu fu lu primu territoriu di li Sicilioti. [1]
Lu territoriu domina lu jiumi Salsu - Bassu Himera - a 40 km a sud di Cartanissetta. S'estènni a nnà supirfìci di 26'000 tummina (1 tummino rijesinu jè circa 2'250 m2) (6’000 ettari) e a 330 metri di lu livellu di lu mari.
Jè situatu tra li faldi di lu Mònti Virònica - dittu Muntagna e lu fiudu di Calamuscini (Calat = castellu o casali furtificatu), , di la Craparìa, lu Monti Sturnello (u Struneddru), la Sangisuca e Paladdiu ncunfini ccú lu Salsu.
Lu vaddruni di Giona attravirsa lu tirritorio. Mentri lu jumi Salsu fa cunfini ccù lu tirritoriu di Summatinu. Munti Veronica parissi all’iniatu a Monti Furmaggiu, Ovest a Est. Ccu m’pocu e d’estru astrulogico sunnativi u locu miticu di nnà vecchia proto-piramidi.
Lu territoriu di Riesi, nnì lu cursi di li seculi, jè all’incrociu di mpurtanti nsediamenti e cultura siciliote. Vidimmu qualchi esempiu :
1 – Piriudu Sicanu-prijstorica si po dintificari ccu li riperti, principalmenti, tra Petrapirzia e la Muculufa. Lu nomu a Petrapirzia fu datu, prubabilmenti nnì lu XIII seculu, da profughi catarini (Cruciata Katara) di Peyrepertuse.
[2] The Castelluccian Village and Other Areas - La Muculufa
[3] Dinu Adamesteanu
2 – Piriudu Eggittu-miceneu ccù Gela, culonia Rodiu-Critisa e l’entruterra di Mazzarinu e Murgantina
3 – Piriudo Ellenicu-rumanu nnì la diagunale Agrigentu a Piazza Armirina e li primi riperti paleo-cristiani e sant’agustinianu
4 – Piriudu Bizantinu-islamicu nnì la diagunale Mazzarinu Vutera terza città di la Sicilia e Muculufa.
[4]rsité de Paris IV-Sorbonne. Ed. Clio, 2003   La Sicile byzantine
5 – La duminazioni nurmanna angiujna currispunni a la fiudalizzazioni e casteddrizzazioni di lu tirritoriu di lu bassu Sarsu, va da Aidone, Chiazza Armirina e Licata, cunseguenza di pulizia etnica e espulsioni di l’abitanti n’tutta la Sicilia ccidintali. Scumparsa di Reculmet.
6 – Piriudu spagnolu, Carlu V nstiuisci La Cummenda (furnitura di vittuagli a li Cavaliri di Malta, senza gabella, a lu purtu di Licata), ripopulamenti, immigrazioni di li paisa lu latu destru di lu Sarsu.
L’impurtanza di lu territorio si attribuisci a lu fattu di la terra bastanti fertili ppì la simìna ntinsiva di pruduzioni granaria. La manudopera bastante suttamisa e rassignata. N'tutti li epuchi l’attività agricula di li zoni interni di lu jumi Salsu jèraru distinati a l’alimentazioni di li città di la costa Miditerrania : Gela, Licata, Agrigentu, Palermu. Lu cummerciu di furmentu.
Duranti lu regnu nurmannu di Gugliermu I “Lu Malu”, nnì lu 1195-98 lu territoriu di la Valli di lu Salsu vinni sacchiggiatu e divastatu da li banditi e addrumapagliara Lummardi aizzati da Ruggeru Sclavu ca s’era mpatrunutu di Vutera e ubbligaru li villani siciliani d’abitari nnì li casali, fora di li città e li burgati. Cummisiru eccidi e tirrurizzarunu la genti. Sicuramente nna parti di la populazioni si sarbó rifuggiannusi nnì li grutti.
La nclava di lu fiudu Gaddritanu (Galli = genti di la Gallia). Prima di lu 1500 si chiamava (mparti) feudu di Gibiljusu (« Sutta la Muntagna »). Territoriu mazzarinisi nclavatu tra Riesi e Summatinu. Cultivatu principalimenti da viddrani rijsini. Nun sinnuci cuntinuità ccú lu territoriu di Mazzarinu, mancavanu li sirvizi cchiú ssinziali : strati, trazzeri, ponti, abbriviratura, surviglianza, ecc. Jèra terra di nissunu, salvu ppì la « Finnuaria » (tassa). Nnì l’anni ’50 ccú la riforma agraria, nnà parti li fiudi fú ccupatu di li braccianti, senza migliurari li cundizioni d’accessu, li terri furu abbannunati. Nni l’anni 1990 fu custruita nnà strata modernissima, senza ntrata e senza scita. Natra cattidrali di lu disertu !
Li Grutti – “Petri pirciati”[cancia | cancia la surgenti]
Tra lu territoriu tra Riesi e lu mari, li cullini sunu pirciati di tanti grutti: ccì nnì sunu migliaia.
A secunnu di l'epuchi e li circustansi jeranu abitazioni, lochi di vutivi, lochi di ex-voto di cultu paganu, poi bizantinu, lochi di sipultura, ccu nnicchie votivi, di riparu di li ntemperji, d’appustaziuni e difisa, e d'attività ecumomica: magazzinu, trappitu, staddre, mannara, furnu, ecc.
Pochi ricerchi storiografici suni fatti di l’insediamenti rupestri di la valli di lu Sarsu (Himera), classificati, a la sbricciula, cumu «grutti di li saracini». L’abitatu di Riesi comu li quarteri : Canali, Spatazza, Cruci, Cummentu, Flora e Chiazza fu fabbricatu ncapu sti « dammusi ». Spissu li dammusi sunu un mistu di roccia e di muratura di jissu, cumposti di volti. Usati comu depositi paglia finu alli anni cinquanta. Abitazioni di viddrani e maistranzi. Ricoviri ppì armali dumestici, matiriali di campagna, carretti, aratri, ecc. Nnu certu sensu Riesi jèra u paisi rupestri.
Secunnu certi ligenni si dici ca sirbivanu, puru, cumu appustazione d’avvistamentu, appustazioni e di difisa. Priduna e malandrini di sti parti nu nna na mancatu mai ! Si putia survigliari lu tirritoriu, dari l’allerta a la populazioni ppì mintiri nsarbu la roba e puru la vita.
Chistu jè û patrimoniu geo-storicu ca si duvissi proteggiri e trasmettiri.
La civiltà rupestri Mediterranea javi 10'000 anni di storia nostra, passata di l'Orienti a li Pirinei. L'usu e la mitulogia di la civiltà rupestri jè a l'origini di li populi mediterranei : Petra n’Giurdania, Cappadocia (Turchia), Crita (Grecia, Dougga (Tunisia), Hoggar (Algeria), Pyerrepertuse e Beaux-de-Provence (Francia), ecc.
Li grutti millenarij sunu ditti (a turtu) di li Saracini. Lu « Saracinu » jè nnù termini folcloricu e nihjlista di lu midiuevu, divianti, senza nissuna basi storica u etnica. Nnì la « Canzuna di gesta di Rulando », li saracini jèraru li Baschi (spagnuli). Ppì li Lungubardi li Siciliani ?!
* Flaubert d'avanti a li ruvini di Cartaggini scrissi : "lassati sti tistimunianzi moriri m'paci"
[5] Dinu Adamesteanu
[6] Brian E. McConnell
[7] Filippo Iannì (documentu supra lu WEB)
Tanti tracci esistinu nnì l’archeolugia Minoica aramaiaca di l’isula di Crita, pre-palazziali. Ppì la civilizzazioni Ctonia siciliana, li grutti jerano locu di cultu e di vinerazioni (supratuttu fimminili !) e sipultura: Dimetra dea di la terra e di l'arricotu (furmentu) e di la firtilità.
Riesi sicana, punica, rumana, bizantina e islamu-araba[cancia | cancia la surgenti]
Cunsiderannu la vicinanza giugrafica di l’Africa mediterrania jé prubabili, anchi si mala ducumentata, la prisenza e lu scambiu nill’antichità di pupulazioni Punici e Berberi.
Lu nsediamentu punicu jè nutu ppì l’abitatu cullinari ntigratu di grutti e li nicropuli, nchiù di l’uggetti vutivi e di ciramichi.
La prisenza di n'sidiamenti berberu-sicani si dimostra di lu tipu d’agricultura praticatu ppí diversi seculi nní stu territoriu.
Appari evedenti ca duranti st’ultimi 3’000 anni, li modi di vita e di cultura nnú pocu s’avissiru assumigliari. Nnì li dô spondi di mari ccí nasceru Archimedi, Empedocle, S. Ciprianu, S. Agustinu, S. Calogiru, patri di lu cristianesimu latinu.
A lu timpu di li Rumani, ppì Riesi passava la strata “itinerariu Antoninu” ndirezioni di Licata e Catania. Si pensa ca nnì la cuntrata Sangisuca e lu Canali si truvava un pustu di sosta ppì li viaggiatura, mircanti o carrittera. Vinni chiamatu, casali, fùnnacu, roba a secunnu di lu periudu e li circustanzi. La finalità jèra lu smerciu di l’arricutu: furmintu, favi, úriu, fastuchi, minnuli, ulivi, ogliu, vinu, tumazzu, lana, cuttuni, quartari di crita, surfaru, armali di travagliu e d’allevamentu.
La produzioni di surfaro duranti l’epuca rumana, araba, bizantina, angiuina e spagnola jèra cunsiderata strategica e nun jèra minzionata nnì lu ducumenti ufficiali. Nnì lu mediuevu l'espurtazione di surfaru jèra consideratu un "Crimen nefandissimum"[8]
* Lu surfaru vinni usatu ppì fabricari pruvuli di sparu nnì lu XII seculu nnì l'Egittu. * Ppì li chimista di l'antichità lu surfaru jèra l'elementu puru non metallicu * Ppì li alchimisti e esuterici: lu surfaru juntu ccu la "pedra filosufali" si cambiava n'oru * Resta lu misteru - tanti pirsuni la circurunu me nuddru, armenu, l'ha truvatu!
Parissi ca lu nnomu anticu di Riesi «Regal-met» addirìva da nna parola: burgata distrutta (forsi nrelazioni di la “bravata” di li mercinari Lummardi di lu 1198). Sicuramenti abbannunata duranti li razzii, pirchì senza difisa ne prutizioni.
- Liggenda ennisa: versu l’anni 830 la Sicilia vinni nvasa di nsercitu arabu-musulmanu, chiamatu di lu principi crisitianu Eufemiu. Ora stu Eufemiu dopu aviri suggiurnato nní l’Africa di lu Nord ppí urganizzari l’invasioni, sbarcà e assidià Castrugiuvanni, fu scunfittu e ‘nsiguotu finu a lu Lagu di Paparduni e uccisu.
- Dopu la cunguista nurmanna li siciliani musulmani furu cantunati (emiratu d’Entella) nní li valli di lu Platani e di lu Belici finu a la sponda diritta di l’Himera; praticamenti li pruvinci di Agrigentu e Trapani e la parti uccidantali di la pruvincia di Palermu. Jé prubabili ca lu territoriu di Ravanusa (monti Saracinu), Summatinu e lu Gallitanu facianu parti di lu cantuni di Entella. Dopu tanti ribillioni, Fidiricu II, di lu 1222 a 1246 trasfirí la pupulazionu a Lucera[9].
Lu Mediuevu - uriggini di cultura e usanze rijsine[cancia | cancia la surgenti]
Versu lu XIV seculu lu nnomu Riesi potti vèniri di Ries o Riezi. Ccè nnà Riez nnì la Pruvenza ca jèra nnà cittá di l’epuca rumana e diocisi finu a lu XVI seculu. Riez fu puru la lucalità unní, versu l’annu 960, lu conti di Pruvenza detti battaglia e scunfissi li musulmani – “Li Mauri”.
Dopu la scunfitta angiuina di li Vespri Siciliani li francisi nun si davanu paci. L’attribuzioni di feudi fu rimpastata a lu gustu di li novi patruni. nFrancia, lu re Fulippu Lu Bellu (1303), furiusu e chinu di debiti, abuli l'Ordini di li Templari e s’appruprià di li tesori. La Sicilia jèra centru di l’Ordini di Cavaliri Timplari, pinsati a Piazza Armerina. Di cunsiguenza detti tanti tituli di nobili Pruvenzali di li quali la famiglia Vintimiglia uriginaria di Riez fici parti di li binificiari di stu novu ordini.
- (cunsulta stu documentu : “Noblesse provençale et pouvoir comtal : l'exemple du pays de Riez : www.revues.org) « .
Lu territoriu di la valli di lu Salsu fu spartutu a baruna e conti di la Pruvenza e di lu Monfirratu (Aliramici).
Jè probabili ca li novi patruna cangiaru lu nomu di Ragalmet a Riezi (o Riesi) in riferimentu a quantu dittu. Diversi testi nutarili lu seculu XV lu cunfermanu. La dinastia di li Vintimiglia e prisenti ‘ntutta la Pruvenza, lu Monfirratu e n’Sicilia.
Ccì sunu autri esimpii, comu Petrapirzia n’Sicilia e Peyrepertuse, sempri di la stessa rigioni di Narbonisa.
Li patrunimi di certi famigli di Rijsini lu dimostranu. Nnì lu dialettu rijsinu ccì sunu tanti paroli di uriggini pruvenzali, particularmenti nní le misteri campagnuli, comu : travagliu, tumazzu, vanedda, seggia, parrinu, ladiu, fimmina, bruccetta, fibia, fumiri, croccu, …
Nnì la festa di Pasqua a Riesi niscivanu li “Santuna” San Pietru e Paolu sunu la copia cunformi di “Les Santons de Provence”.
Nascita e sviluppu di lu paisi[cancia | cancia la surgenti]
RIESA, Nostris Riez, terres non labourées : quasi Resides terræ, ut quidam censent : at Consuetudo Herliacensis art. 4. indicat ita dictas, quasi rejectas, et derelictas, dum eas vocat terres demeurées à rejets. Terræ incultæ. Charta ann. 1298. in Chartul. Mont. S. Mart. part. 1
Secunnu stu documentu, di lu periudu nurmannu terri agriculi "in riez" jeranu terri abbannunati o megliu spupulati.
La tuponumia nurmanna-angiuina di lu territoriu di Raculmet cangiò ccù REISA, n'cerca di patruni feudatariu, normannu, aliramicu ou lummardu. Mentri chiddra di Gibil-Jusu (Gibil=muntagna, Jusu=sutta) divinnau Galli-tanu (feudu di Galli).
Attenzioni si tratta sulu di n'iposisi, comu li autri, vistu cca di documenti ufficiali, si nni trovanu picca.
Nota la nuzioni di “terra ncognita”, comu l’America e l’Australia, cunsiderati terri senza patruna sibbeni abitati.
Lu paisi di Riesi attuali nascíu nní lu 1647. L’urdinanza, datava di lu re di Spagna Carlu V (1520) di ripupulari la Sicilia “licentia populandi”. L’annu 1647 fù n'annu ca finì di la "Guerra di Trent'anni" e lassà tanta miseria e caristia n'Uropa. Fù puru l’annu di la rivolta di li baruna di urigini francisa contro lu vicirè spagnulu a Palermu ccù Giuseppi D'Alesi e a Napuli ccù Masaniellu.
- “Mazzarino sue origini e vicende storiche”, Gino Santagati, pag. 76 [10]
N’Francia jèra primu ministru lu Cardinali Mazzarinu, jèra niputi di nobili mazzarinisi ca si dicìanu d’urigine lumbardu/normanna. La zia di lu Cardinali jèra abbadissa d’un commentu di Palermu. Jè probabili ca l’attu di fabbricari Riesi data di li jorni di sta rivolta e di la caristìa.
Un quartu di la pupulazioni vinni di Licata (nota bibliugrafica di lu giurnali “La Vedetta” di Licata: titulu: “La bughisia rijsina”).
Nnì lu 1609 ccì fu l’espulsioni di la Cumpagnia di Gisuiti di la Spagna, tanti vinniru a rifugiarsi n’Sicilia. Li Gesuiti di la Controriforma, furu colti e ntilligenti favuriru l'arte, la scienza e a l'umanesimu. Furu costruiti nuovi cunventi e scoli (Mazzarinu). Li Gesuiti n’fluenzaruni abbastanza la cultura e li tradizioni nnì li paisa siciliani. Basta pinsari a la festa di Pasqua rijsina ca jè nna riprisa plastica di la Pasqua di l’Andalusia, ccu l'evucazioni millenaria di li "Misteri di la Passioni", nnà tradizioni di divozioni siciliana.
L'origgini di l'abitanti[cancia | cancia la surgenti]
Li cundizioni di vita e di travagghiu a Riesi ieranu attrattivi, tanti famigli di li paisa vicini vinniru a abitari lu nuvu paisi Riesi, fina lu puntu ca Riesi avia cchiú abitanti di li vicini. Lu territoriu di Riesi, 6'000 ettari, prestu nun fu sufficienti a l'incrementu di la populazioni, circa 18'000 abitanti a la fini di lu 1800. Li viddrani accattavanu e siminavanu li terri di lu territoriu vicinu di Butera (28'000 ettari) o di Mazzarinu (29'000 ettari). La strittizza c’era puru nnì l’attività di la pirrera di Tallarita, limitanti ccù Trabia nnì lu territoriu di Summatinu e Gaddritanu di Mazzarinu. Lu trasportu e lu cummerciu di lu surfaru dipinnia di lu purtu di Angioini, Aragunisi e Spagnoli, mentri li patruna jèranu all’estiru.
N'impurtantissima culonizzazzioni lummardu, tuscana e piemuntisa si stabili nni lu territoriu atturnu a Riesi nni li periudu angiujnu.
Nuta:
Mirko Pazienza (storico e giornaliata al quotidiano Bari Sera)
La convivenza tra etnie differenti da www.barisera.it «BariSera» del 20 luglio 2005
…. la Sicilia fu aperta alla colonizzazione dei Lombardi (Italiani del Nord Ovest), provenienti soprattutto dal Monferrato, dalla Liguria e da Lucca, le aree più povere d'Italia, per costituire una popolazione cattolica che bilanciasse quella araba e favorisse la rievangelizzazione dell'Isola. Questi coloni si trasferirono nell'Isola al seguito dei loro feudatari a cui venivano concessi territori, come nel caso della contessa Adelaide degli Aleramici, signori del Monferrato, che andò sposa al conte Ruggero I. Migrazione così massiccia, che alla metà del XII secolo i Lombardi costituivano la maggioranza della popolazione nei territori tra Enna, Catania e Caltanissetta.
Mudu di parrari e di chiamarisi (patrunimi)[cancia | cancia la surgenti]
Lu parratu rijsinu – cumu lu sicilianu - havi uriggini antichissimi. Pruveni di l’aremaicu, linqua chiamata indu-eurupea (chiddra ca sirbìu ppì scrìviri Udissea d'Umèru). Di la so evuluzioni si furmà lu parratu e la cultura di tuttu lu Miditerraniu. L’aremaico jè all’uriggini di lu grecu e di lu latinu, quinni di lu sicilianu e lu rijsinu. Si certi paroli assumiglianu a lu grecu, all’arabu, a lu spagnulu, a lu francisi, nun jè sulu cunseguenza di la cunquista e uccupazioni ma di chiù, fruttu di l’ivuluzioni di lu parratu di usi e culturi di pupulazioni limitrufi.
Abbastanza significativa jè l’uriggini pruvenzali di certi nostri paroli e sprissioni virbali; paroli cumu: travagliu, garzuni, fimmina, birritta, fumiri, vucceri, liami, panaru, pirciari, pumu, racina, e tanti atri.
Sprissioni liati a l’attività paisana.
Da nutari, l’usu di lu verbu aviri e raramenti di lu verbu essiri jè nnà forma francu-pruvenzali, comu puru di l’articuli grammaticali : lu, la e li.
L’uriggini di qualchi patrunimu : Li rigiuni o stati Lummardu, Ginuvisi, Viniziani, Turcu, Lugricu; Pruvinzanu”, Arbanisi; Spagnuolu;
Li religioni Catarnoli, Albu, Pagani, Marsiglia; nnì la Cruciata contru li Catari furu li profughi junti n'Sicilia a li tempi di l'Imperaturi Fidericu Sicunnu; li Castiglia
Li paisa vicini Vutera, Licata, Palermu, Missina, Terranova, Siragusa, Notu, 'Trapani' ; li Puglisi, Li Calabrisi; Lis patrunima giugrafici nun lassanu dubbi di l’identità di pruvenieza
Vininu dopu li misteri Calafatu, Sartu, Varberi;
Casu particulari sunu li Di Biliu , je prubabili vinivanu, già prima di “licentia populandi” ndi nnù burgo-fiudu Gi-biliusu (u Gibil-Iusu) limitanti e ncurpuratu (attu nutarili di lu 1498) ccù lu Galli-tanu.
Nfatti nnì lu parrari urdinariu, li suprannoma o “ngiurij” troppu spissu si usa la pruvinenza: “la chiacchìsa”, “la favarìsa”, “la vutrìsa”, e passa. L’identità si stabilisci ccù la privinenza!
Sviluppu e pirspittivi[cancia | cancia la surgenti]
Da sviluppari.
Cursa e ricursa di la (nostra) storia[cancia | cancia la surgenti]
Qualchi ricordu di dati mportanti di la storia rijesina:
La Rivoluzioni siciliana di 1848: a sti moti Riesi je citato ccu fatti e qualchi prutagunista.
La fillossera 1879 addistrùssi quasi la tutti li vigneti di lu territoriu. L'ecunumia agricula fu distrutta: Riesi addivinni poveru. Fu la causa di la prima migrazioni ppì l'America e la Tunisia.
Nnì la pirrera di Trabia-Tallarita ccì fu lu primu sciopiru di la Sicilia nnì lu 1887.
Iniziu 1900, grandi emigrazioni (esodu) n'America.
Lu caratteri di lu riesino jè stremamente sucievoli. A Riesi nun si dici, sulamenti, staiu in sucietà, ma vaiu a la sucietà. La tradizioni surfarara, viddana e artigiana avia urganizzatu decini di sucietà civili: lega surfarara, viddani, jurnatara, circulu artigiani, circulu arci, sindacati, camera di travaghiu. Tutti sti società jeranu animati da pirsuni abili e competenti.
Ppì 30 anni, finu a l’esudu di massa, lu partitu cumunista avìa la maggiuranza o cumuni. A l’elezioni di lu 1976 lu PCI jappi 46 per cintu di voti.
Li partita suli nun cambianu lu cursu di l'ecunumia d'un tirritoriu.
Fatti e cronica[cancia | cancia la surgenti]
La “Ripubbrica di Riesi” nnì lu 1914.
Stu fattu tragicu vinni sempri citatu, da giurnalisti e autri scribani, comu nnà cosa isulata. S'incarcava "lu chiuvu", Riesi fussi ù mpaisi isulato e chiusu. E veru? Nnì ssù mumentu tutta l'Uropa jéra nrivolta e di "repubblichi ci nnì furu atri, puru nSicilia. Cent'anni dopu sti fatti n'esami novu, calmu e cchiù seriu, nnì lu cunstestu storico di ssù piriudu s'imponi. La virità ci rinnirà chiù liberi !
Duranti la prima Guerra Mundiali li pirreri furu chiusi e militarizzati tutti l’operai furu mobilizzati a lu fronti, senza eccezioni nemmenu ppì li patri di famiglia ccù 3-4 figli. Nnì lu 1918 ccì fu l’epidenia di la Spagnola ca mitì 600 vittimi. La economica e situazioni suciali jèra trimenda.
Lu 13 novimmiru 1919 l'episodiu di la Mitragliatrici fici 13 murti e tanti feriti. Stu fattu ppì tanti anni a marcatu li ricordi e li paura di tutta la populazioni.
Eccidiu Fosse Ardeatine, 1944, un Rijsino figura tra li fucilati di li nazzista.
Disgrazia nnì la pirrera Trabia Tallarita, 1957.
Nnì lu 1964 ci fu la crisi di lu surfaru: la Cumunità Eurupea decisi ca li nostri pirreri jerano anti-ecunomiche (vidi sutta), e s'avianu a chiujri.
Nnì lu 1961 lu pasturi Tullio Vinay funnà lu Serviziu Cristianu Valdesi, aprì n'asilo ppì li picciriddi, scoli, fabbrichi, centru agriculu, dispensari, ecc. N’opera mponenti di Testimonianza Evangelica. Lu Pasturi Vinay passà tanti anni a Riesi, fu elettu sinaturi e l'amministrazioni cumunali ccì detti la cittadinanza unuraria.
Li Prutistanti vinniru a Riesi nnì lu 1871 guidati di dû frati pastura Malan, nnà famiglia d’origini piemuntisa e pruvenzali. S’occuparunu subitu di l’istruzioni de li carusi di famigli bisognusi e d’emancipazione di li classi suciali disagiati e bisugnusi.
Li Salesiani vinniru a Riesi nnì lu 1943. L’Opera di S. Giuvanni Bosco je presenti in Italia e all'esteru mparticulari li missioni di l’America di lu Sud (Patagonia).
A Riesi diversi strati e chiazzi sunu ntitulati a li missiunari salisiani e valdesi.
Sviluppu e "pastura"[cancia | cancia la surgenti]
Mancavanu strati statali e ferrovii e mezzi murderni e adiquati a lu sviluppu di scambiu. Lu cullegamentu ccù li purti di Gela e Licata rimasi cumu all'epuca di li rumani. Riesi suffrìa d’investimenti mportsnti nnì l'agricultura e risorsi ppì creari valuri e prusperità e sicurezza. Senza pussibiltà matiriali e cunomichi la pupulazioni affidava a la riligioni u a la pulitica la propria sorti.
Nnì lu secunnu dopuguerra lu partitu cumunista ebbi nnà grandi udienza pupulari. Ppì 30 anni lu PCI avìa la maggioranza ô comuni. A l’elezioni di lu 1976 lu PCI jappi 46 per cintu di voti. La sizioni di lu PCI di Riesi fu l’ultima di la Sicilia a staccari lu ritrattu di Stalin di lu muru. Li viddrani senza terra dicivanu c’avia e veniri baffuni, ppì distribuiri li terri ncolti di li baruna a ccù li travaglia. Eranu cunvinti ca lu socialismu era la giusta via di lu prugressu e di la giustizia ppì la Sicilia. Però ccù l’emigrazioni di massa li cosi cambiaru … e nenti cambià.
Riesi javi sicuramenti lu chiù atu tassu d’incidenti e morti ô travaliu nnì l’ultimu seculu: ncidenti di pirrera e canteri, vileni di petrolichimica e agricultura, inadiguata prutezioni di l’artigianato. Murti e feriti e nvalidi sunu nnù tabou.
Lu Sud jè a Riesi[cancia | cancia la surgenti]
Vinni a Riesi, nnì lu 1964, lu giurnalista di "La Stampa" M.T. Si pinsava, ppì fari n'inchiesta suciali di la chiusura di li pirreri e aiutari la povera genti ca luttava ppì lu travagghiu. Pari ca nna autorità ci dissi ca nun si putia fari nenti pirchí a Riesi ncapu 18'000 abitanti c'eranu 16'000 prigiudicati (ss'articulu je ancora dispunibili nnì lu situ Archiviu di "La Stampa" (annu 2010)). Di stu calculu si sarbavanu sulu li picciriddi di menu di 2 anni. L'anni appressu, di ssì 16'000 "prigiudicati" armenu 10'000 partiru ppì Turinu, tanti ppí travagliari a la Fiat e autri fabbrichi. Si pigliaru la megliu giuvantù (dicìa Rosa Balistreri). E dopu aviri persu lu pani a Riesi, l’articulu di «La Stampa», giurnali ca Antoniu Gramsci nnì lu libru La Quistioni meridiunali (pag.73) difinìa antimiridiunali, ci fici pèrdiri la dignità a Turinu: tutti sapijani dunna vinianu e cu jeranu.
Tutti però sannu ca li rijsini di Turinu, ccù tanti sacrifici e privazioni, fìciru la ricchizza di sta città e sunu forsi li migliu ntigrati, sunu chisti l'onuri di lu nostru paisi.
L’anni ’60 furu anni di ruttura suciali: di nnà parti, scunfitta di li sindacati, rassegnazioni e malandrineria e dell’atra riprissioni e angilismu missiunariu. Lu paisi si stava “ndigenizzannu”. L’Esodu, cchiu' ca migrazioni, era l’unica soluzioni. Probabilmenti lu richiamu di Turinu e li veduti “Fordisti” di la Fiat di Agnelli ficiru di 10’000 (circa) rijsini artifici di n’atra rivoluzioni ndustriali e cittadini a chinu dirittu di la Nazioni. Li posteri, suciologhi e storici ci lu dirannu.
NBergiu, dopu la secunna guerra mundiali emigrarunu u migliaiu di rijsini quasi tutti minatura nnì li pirreri di cravuni.
L’accordu d’imigrazioni italu-berga stipulava ca ppì ogni emigratu talianu (minaturi) mBergiu lu curvernu bergisi arrijalava qualchi tunnellata di cravuni all’annu a l’Italia. Lu cravuni sirbìa ppì li cciaierie taliani. Npratica milli tunnillati di cravuni fossili ogni annu ppì li fabbrichi di lu Brescianu… Sapimmu ca lu “boom” ecunomicu talianu fu fattu grazij a la pruduzioni d’azzaru e li riservi munitarij di li rimise, ossia li risparmi di l’imigrati. Comu dicivanu l'anziani: ccé cu si mangia la purpa e ccú ccì toccanu l'ossa.
Disastru pirrera dî Marcinelle (Bergiu)[11], 1956, un rijesine je vittima, comu canta la puesia di Ignaziu Buttitta:
“...
Ecco il primo elenco delle vittime.
Natale Fatta, di Riesi provincia di Caltanissetta
Francesco Tilotta, di Villarosa provincia di Enna
....”
Pulitica e situazioni suciali[cancia | cancia la surgenti]
Riesi jé nu paìsi suffucàtu dâ l'emigrazioni cuntinua di travagghiatura. Nnì lu 1960 la pupulazioni jera di circa 24’000 abitanti e lu 2010 ccù menu di 10’000. Li danni suciali, ecunoci e identitari sunu incalculabili. Lu paisi jè abitatu di carusi e anziani ppì la maggiuranza. Manca travagghiu jè ccè disperazioni, jè spessu viulenza.
L'econumia, produzioni e mircatu[cancia | cancia la surgenti]
Li pirreri di surfaru di lu tirritorio di Riesi jèrano li chiù importanti di lu munnu.
Furu chiusi pirchí la sicurezza nun c'era. Lu tassu di infortunio e di murtalità ppì nnà tunnillata di surfaro jèra enormi. Ppì farivi nn'idea visitati lu Museo geologicu Mottura di Cartanissetta unna ci suni li statistichi. Li pirreri davanu travagghiu a cintinaia di surfarara. Li pirreri avianu sempri appartinutu a sucietà straniri, nghilisi, francisi jè tedeschi. Sti sucietà poi davanu lu travagliu a l'appartanti, spessu malandrini, si sfruttavanu li carusi e li jurnatari ccù paghi di miseria.
Tuttu lu travagliu vinìa fattu a manu, lu surfaru era traspurtatu ccù li cufina nun sulu nnì li pirreri puru a lu purtu di Licata mancava la banchina ppì li navi e li balati di surfaru purtati a spaddra intra l'acqua finu a lu pettu. Mentri lu Nord sti operazioni jèranu da tantu timpu miccanizzati.
Nota 1: nnì lu XIX seculu lu surfaru jèra nnà materia strategica e ricircatissima. Lu surfaru e li so derivati jèra nnà cumpunenti principali ppì la pruduzioni bellica. La guerra fridda e (forsi) li novi armi atomichi cambiarunu lu nteressi di l'industria bellica ppì lu surfaru.”
Nota 2: Duranti lu periudu fascista Musulinu s’intirissau di la sorti di li pirreri di la Sicilia e di Riesi (li visità tri voti). Ci ricurdava la so nfanzia. Lu so paisi, n’Rumagna, c’eranu pirreri di surfaru. Dopu sti visiti li pirreri romagnuli furu mudernizzati, o puntu ca la Rumagna prima di lu fascismu pruducia lu 5 ppì cintu di la pruduzioni naziunali e nnì l’anni 1938-40 arriva o 30 ppì cintu. (nfurmazioni pigliata di lu documentu Web: “Paesi dello zolfo – il sito minerario di Formignano www.miniereromagna.it ), 2010). Li pirreri rumagnuli furu puru chiusi ppì scarsa rinnita di li filuna surfiferi. E chiddri siciliani ppì mancanza di 'nvestimenti.
Nnì l'anni 50-60 ci foru tanti scioperi e occupazioni di gallerii (vidi lu libru "I Signori dello zolfo" di Curcurutu - Cartanissetta), nudru potti firmari la sorti di li surfarara. Dumila famigli senza risorsi e distinati all'emigrazioni.
Nnì lu 1955 ci fu n'accordu tra l'Italia e la Girmania ppì la libera emigrazione nnì su paìsi, migliaia di rijsini fìciru valigia - solu omini - li muglieri, chiamate "vedovi bianche" rimasiru mpaìsi. La principali risorsa ecunomica di Riesi jeranu li rimissi di li migrati.
Li stati chiù importanti unna sunu spatriati li rijsini sunu: Girmania, Bélgiu, Francia, Ulanda, Ran Bretagna, Sbizzera, Stati Uniti, Canadà, Argintina, Ustralia.
La comunità rijsina jè presente ccù lo so travagliu in quasi tutti le rigioni taliani.
Sti pagini ca Wikipedia nnì offri putissiru sirbìri a la comunità di Rijsini spatriati nnì lu Munnu a canusciri spartirisi la propria, mudesta e impurtanti spirienza di vita, pirchi simili a tanti atri paisa siciliani ca di la viulenza di la migrazioni dèttiru vita a nna generazione educata e muderna:
' "di la rosa nasci la spina e di la spina nasci la rosa". '
Si nni l’ultimi 50 anni li Rijsini nnu n’avissuru emigratu la città ora cuntassi 70’000 abitanti, Riesi n’havi 10’000 circa. A stu disastru suciali, ecunomicu e umanu li 60’000 Rijsini di “Fora” cumu tutti l’atri siciliani e meridiunali hannu luttatu senza sosta contru lu razzismo, l’indifferenza e la marginalizzazioni. La straganni magiuranza sappiru farisi un avviniri degnu e prospiro e farisi apprizzari comu cittadini onesti e diritti, nni la modestia e discrezioni a lu sviluppu di li nazioni di residenza.
La cantina [12] “La Vite”, amministrata comu cuperativa assorbi qualchi dicina di migliaia di cantara di pruduzioni di racina. Dopu tanti anni di spirienza arriva a mbuttigliari e cummircializzari lu vino DOC lucali.
Sta stessa spirienza si sta facinnu ccu la pruduzioni di ogghiu.
L'ecumunia di Riesi, rimani, principalmènti agricula. Li viddani tuttu quiddru ca producinu lu vinninu a sucietá di lu nord ppì la trasfurmazioni e la distribuzioni. Lu guadagnu (chiù valuri) si lu spartinu affaristi e ntermediari.
La produzioni agricula di Riesi: furmintu, minnuli, ogghiu e vinu, racina, pirsichi, urtaggi.
Nnì lu misi d'aprili 1787 Wolfgang Goethe nnì lu so viaggiu di Girgentu e Cartanissetta, scrissi :
" n’armuniusa continuaziuni di vallati muntagni e cullini, di terra fertili, siminati a furmintu e uriu, lu veru “granaiu d’Italia”
Furmintu e lavuri !
Ora ca l’agricultura je fatta sulu di simenzi ibridi e lu casu di ricurdari nnì lu passatu lu nustru territoriu pruduciva ciriali di diversi speci, resistenti a li parassiti : carignanu, russiddru, Majorca, curcitta, e tanti atri. Sti speci jeranu la garanzia di rubustizza e resistenza a li parassita. '
Ribillioni, scioperi e emancipazioni suciali[cancia | cancia la surgenti]
Nun c'era liggi sufficenti ppì difenniri st'infilici segrigati nnì li visciri di la terra, senza celo nnì aria. Sulu la ribillioni e la viulenza facìa parlari di stì schiavi vinnuti.
- Lu sociologu e storicu rijsino, Gaitanu Baglio, pubblicà nnì lu 1905 nna ricerca suciologica di lu travagliu m’pirrera, ntitulatu “Il Solfaraio”. Ndi nna nota di pagina 94 parra di quannu, e comu, li pirreri vinianu amministrati di li patruna Nghilisi (versu lu 1840) ntrudussiru lu “truck-system” ca li surfarara chiamarunu “truccu”. Difatti nnì lu spacciu di la pirrera lu putiaru ncaricatu di la dirizione, ammiscava sirratura a la farina di lu pani e acqua a lu vinu. Si li Nghilisi avianu abulutu la schiavitu, li cundiziuni di sfruttamentu di massimu prufittu nun cambiavanu!
- Luigi Butera: Uomini fatti e aneddoti nella storia di Riesi [13]
Nnì li campagni la situazioni nun jera meglia. Latifundista e campiri sprimijanu li viddani senza terra o ccù terra nnaffittu: paghi a journata di 12 uri e di miseria; spizzuna di tirrenu dati a tirraggiu esagirati; minacci e riccatti, razzii di l'arricotu.
Li cunsiquenzi di sti situazioni di miseria e malandrineria, Riesi tanti voti fu fucularu di rivolti suciali. La genti vulìa giustizia e cambiamenti e n'avvenìri ppì li figli.
Nni l'anni 1880 a 1920 ccì furu scioperi e ribellioni riprissi - specialmente nnì lu 1903, lu scopiru di la pirrera Tallarita nnì lu quali participarunu anchi li muglieri di li surfarara.
Puru nnî li fatti di la fillossèra c'era la participazioni di li fimmini nnî li dimostrazioni (narrazionu di l'anziani). La mitragliatrici e la Ripubbrica di Riesi[14] , la risistenza duranti lu fascismu, fatti ca marcàru la vita di dû generazioni.
Ncerti periudi guidati d'omini di poca scola ma di grandi ingegnu e di capacità suciali straurdinarii furu creati sindacati, cuperativi di trasporti pubblichi, assuciazioni di mutuu succurso e nnà cassa di risparmiu, scoli vangelichi, ecc.
Autri fatti[cancia | cancia la surgenti]
Ogni annu cci su di li conflitti 'sterni ccu la mafia ca càusa ncidènti e aggenti murti. Ntâ primavera dô 2006, lu sìnnacu vènni assciugliùtu ppî mafia da lu presidenti Giorgio Napolitano.
Tradizioni – Passatu e Prisenti[cancia | cancia la surgenti]
Li festi riligiusi cchiù mpurtànti su:
- Pasqua
- Simàna santa
- Festa dâ madonna dâ catina
- San Giusèppi
- Mmaculàta cuncizziùni
Li Presepi[cancia | cancia la surgenti]
Da sviluppari e da visitari. Comu puru li tavulati, ex-voto, di li dû San Giseppi rijisini: lu 19 marzu e l'ultima duminica di lugliu.
Cunta, Puisij, Miniminagli[cancia | cancia la surgenti]
Lu Cuntu di Giufà c’ogni carusu/a canusciva, scinnennu di la naca.
“Lu Rucularu”, o l’agnuni unna li genti – famigli e vicinatu si ritruvavanu, ppì ogni attività suciali, jeranu ricchi di cunta, fatti e smisfatti, veri ou mmaginari. Nnì la chiù pura e autentica tradizioni (dicimmu) siciliana. Spiccavanu li persunaggi ccù talintu ppì ricitari puisij d’amouri e di sdegnu, ntonari canzuni di gesta, ca li tradizioni [[Lingua siciliana|parrati] di lu “dolci stil novu” e di la Scola Siciliana ccì tramannavanu.
Nnì li ccasioni di zitaggi: mandulina, viulina e marranzani davanu vuci, allegria, e …. tanta cultura[15] ô paisi.
Pinu Venezianu fu poeta-cantanti ca fici conusciri ntutta Talia lu pinsiri e l'aspirazioni, mpoesia[16], di tanti rijsini.
Ricordu di li Murti[cancia | cancia la surgenti]
Lu jornu di li Murti (1 e 2 Nuvimmiru).
La cummemurazioni di li murti, risali a tempi antichissimi. Li populi di lu Miditerraneu, ppì millenni, janu cunsideratu li defunti ccú affettu, rispettu e divozioni. A Riesi si dicìa: “ricurdarirsi di l’armi di lu Priatoriju”. N’ogni famiglia c’eranu stati drammi ccú murti ppì calamità u disgrazia: pirrera, campagna, guerra, pidemii, caristii, picciriddi e addrevi nati murti.
Tanti murti u travagliu, ppì lu pani amaru e duru!
A parti lu viaggiu a lu Campu Santu ppí sciuriri li tombi, lu 2 di Nuvimmiru, jera n'famiglia e ccú lu vicinatu ca si priparavanu “li cosi di li murti” : la Cuccìa fatta ccu furmentu spillatu e cottu. Ppì li picciliddi, la matina, li murti ccì facivanu truvari (ajiari), n'capu lu cummudinu, la [[Frutta marturana|frutta marturana] e li pupi di zuccaru.
A partiri di l’anni 50 li cunnizioni d’esistenza di lu paisi cambiaru e sta ricurrenza si fa sulu a lu cimiteru.
Lu Panthéon di li surfarari[cancia | cancia la surgenti]
Nnì la Chijsi di la Matrici si trovanu ncisi li nomi di li vittimi di li pirreri. Ricurdammu ca nnà parti d’Iddri nun jàppiru missa di sipultura, pirchì, murti ndisgrazia! Cumu dicìa la canzuna … muriju senza toccu di campani … (Vitti nnà crozza).
Ccú lu tempu e la ragiuni - Giustizia jè fatta - “Requiescat in pace”. Si spera, c'un jornu ccì sarà nnà via didicata a "Li Caduti di lu Travagliu" e a “Li surfarari”.
Li mistìri ca fìciru lu paìsi[cancia | cancia la surgenti]
Da sviluppari.
Li Quartarara di Riesi[cancia | cancia la surgenti]
Riesi jera lu paisi di li quartarara. L’origgini di stu mistiri nun je statu mai spiegatu. Cirtamenti arabu-pruvenzali. Si pensa ca la parola "crita" putissi venire di l'isula di Crita. Gela fú funnata da pupulazioni critisi. Sapinnu ca la civiltà Minoica ppì millenni je stata lu centru di la pruduzioni di ciramica je affini. Li "Quartarari si chiamavanu puru "Critara". Di quartari ci campavanu tanti famigli. Si dicìa ca la crita di Riesi jera la meglia di la Sicilia. Si pruducivanu: quartari, quartareddri, bummula, grasti, giarri, lemma, maduna, pantofuli, canala, pinsìna li giucattuli ppi li carusi.
Li quartarara espurtavanu ntutta la Sicilia jeranu prisenti ntutti li feri. A nna espusizioni n’Tunisia vinciru un premio. A Riesi, quartarara, issara e muratura jeranu la classi di Mastri, nni lu paisi jeranu cunsiderati ccu ncertu prestigiu: "jeranu li Mastri".
Unna si trova[cancia | cancia la surgenti]
Si tròva nnì la Valli ca domina lu Salsu a 40 km a sud di Cartanissetta. Si trova alle falde di lu Mònti Virònica e lu Monti Sturnello; 37° 16'58.94"N 14° 04'59.72" El. 340m.
Ppí arrivari a Riesi si passa di la Strata Statali 190, chiamata di li Surfàri. Di stu percursi, nun si vidunu cchiú li traspurtatura di sùrfaru o di sali putassi, ca furu chiusi ppí aiuturi la genti a hjiri sinni!
Li strati di Riesi e li tupunimi[cancia | cancia la surgenti]
Riesi, paisi d’eroi e burghisi, mancanu li strati didicati a li mistieri e autentichi tradizioni di lu passatu.
A lu timpu di li Fasci Siciliani (1894) li rijsini aderiru a ssu muvimentu d'imancipazioni. Nissuna strata, cuntrariamenti a l'atri paisa, jè didicata.
Nun si trova nnà via di li Surfarara o di la Pirrera, di lu Mulinu o di li Furnara, di li Jissara, di li Firrara, … Varbera, Scarpara, Carritteri, Falignami, Stiddrara, la Chiazza di li Jurnatara, di li Murti di la mitragliatrici, di l'Erbaiuli, lu Curtigliu di la Mammana, l'acchianata di li Sartura e Arraccamatrici, ecc.
Sarà stata nnà simplici sbiduta?
Sarà ca û rijsinu nun putinnu essiri missiunariu di lo so stessu paisi nun avi dirittu di nna strata ntitulata a lu sò nomu. Magari scrittu nsicilianu!
Nun c'è avviniri si si scorda la cultura di lu passatu!
Diversi cumuni taliani hannu onoratu li rijsini, e lu paisi, ccù la tuponomia di li strati, Via Riesi a : Licata (AG) e Gela (CL), Santa Panagia (SR), Acireale (CT), Casteldaccia (PA), Finocchio (Roma), Orbassano (TO), Grugliasco (TO).
Passijati e tinerari a pedi, m'bicicaletta a cavaddru[cancia | cancia la surgenti]
- L’anticu quartiri di lu Canali e Spatazza. Si ammiranu stratuzzi, curtiglia ticchieni, barcuna, pirgolati e terrazzini. Antichi quartieri di urtulani, picurara, viddrani, e surfarara.
- Lu poggiu Cruci, Cummentu e Carciaru Vicchiu, si trovanu, anchi si rituccati, resti di antichi abitazioni trugludita. Jera abitatu di stiddara (ligna ppì lu focu), cravunara, picurara, viddrani, firrara mperra vistij e surfarara.
- La ‘Va Larga e San Gisippuzzu ccù li strati ritti e squatrati. Abitatu di artiggiani, muratura, (carritteri e jissara, quannu esitivanu), cummercianti e prufissiunisti.
- La strata di li Jissara, cavi e Munti Sturnello
Versu lu hiumi Salso ci suni diversi tinerari:
- Quiddu di li surfarara : ppì la strata di li jissara, però si gira a la trazzera di la Purità e si scinni finu a la Pirrera Taddarita.
- La strata di Paladdiu, un poco difficultusa e si ammirari la billizza di la natura, specialmenti li misi di marzu a maju.
- La strata di lu Campusantu jè parallila a chiddra di Paladdiu, ccù la stessu n’teressi panuramicu.
- La strata di la Craparìa. Si parti di lu Canali e s’acchiana versu la serra di la Craparia ppì poi fari la scinnuta versu lu jiumi. Sunu strati pitrusi. Furnirisi d'un paru di scarpi adiguati.
- Parallela a la Craparìa ccè la strata di lu Gaddritanu (Gallitano).
- Altri circuiti sunu: Spampinatu e la surgenti d’acqua mintìna,
- Cipudda ccù li magnifichi grutti Sicani
- la Sangisuca.
Sti itinerai je possibili farli a circuito, a firrijata (machina sclusa).
Situ ufficiali di lu cumuni di Riesi[cancia | cancia la surgenti]
Nuti[cancia | cancia la surgenti]
- ^ [Siculicani Storia da Sicilia di Vito Tartaro - di l'evu anticu all'Unità di l'Îtalia, 2011, Edizioni del Calatino.
- ^ [La Muculufa II. Excavations and Survey 1988-1991. The Castelluccian Village and Other Areas, MCCONNELL B.E. 1995, Louvain-La-Neuve.]
- ^ [Scavi e ricerchi di : Paolo Orsi , Piero Orlandini, Dinu Adamesteanu.
- ^ Professeur d'histoire byzantine à l'université de Paris IV-Sorbonne. Ed. Clio, 2003
- ^ [D. ADAMESTEANU, Monte Saraceno e il problema della penetrazione rodio-cretese nella Sicilia meridionale.
- ^ [Scavi e ricerchi supra « La Muculufa » - Brian E. McConnell, American Journal of Archeology 96 (di 1988 a 1995).
- ^ [Archeologia pubblica in Sicilia tra ricerca, identità e sviluppo territoriale. Il caso di Tornambè (Pietraperzia) (2012) by Filippo Iannì
- ^ Henri Bresc
- ^ “L’emirato sulle montagne” di lu Prufissuri F. Maurici di Bulogna
- ^ [“Mazzarino sue origini e vicende storiche”, Gino Santagati, pag. 76, Ed. Grifo]
- ^ Stragi di Marcinelle
- ^ [http://www.youtube.com/watch?v=sNwVBZwike8.
- ^ Uomini fatti e aneddoti nella storia di Riesi di Luigi Butera
- ^ Archiviu di Storia di Riesi e Butera: Rìpubbrica di Riesi
- ^ http://www.youtube.com/watch?v=QEftfuIaMBc
- ^ Mpoesia di Pinu Venezianu


c: text/html

text:
Dicèmmiru 2006
3 di dicemmiru, duminicadìa
- Catania: L'ariuportu appi a chiùdiri la notti comu misura pricauzziunali di sicurizza contra la cìnniri làvica chi chiovi di na dicina di jorna.
- Santiagu dû Cili: L'ex ginirali golpista Augustu Pinochet appi n'attacu di cori è s'attrova nta nu spitali militari.
4 di dicèmmiru, lunidìa
- Lampidusa, sbarcu di circa 100 clannistini.
6 di dicèmmiru, mercuridìa
- Canali di Sicilia: Ô làricu dî costi tunisini na navi forastera affunna nu pischirecciu di Mazzara. Bilanciu: dui morti e dui dispersi. La càusa pari chi fu lu pilutaggiu autumàticu dâ navi forastera.
7 di dicèmmiru, jovidìa
- Washington: Lu primu ministru ngrisi Tony Blair è n visita â Casa Janca nti George William Bush. La discussioni principali è supra lu rapportu assai criticu di Geroge Baker supra lu bilanciu dâ guerra dû Golfu.
8 di dicèmmiru, venniridìa
- Helsinki: Lu vitturisi Luca Marin vinci la midagghia d'oru ntê 400 misti a Helsinki.
9 di dicèmmiru, sabbutudìa
- Cape Canaveral: lu Shuttle Discovery cu setti astrunauti veni lanciatu.
10 di dicèmmiru, duminicadìa
- Sport: Palluni: Lu Palermu vinci, e cunsòlida lu terzu postu. Lu Calciu Catania vinci e si porta ô quartu postu.
- Santiagu dû Cili: Augustu Pinochet mori.
11 di dicèmmiru, lunidìa
- Gela: li Carabbineri esiguieru 88 ùrdini di custodia cautilari ntî cunfronti di pirsuni prisunti affiliati dâ cosca mafiusa dî Rinzivillu.
18 di dicèmmiru, lunidìa
- USA: Mori Joseph Barbera, cèlibbri disignaturi di cartuna animati d'orìggini siciliana.
19 di dicèmmiru, martidìa
- Licata: na navi cu 648 immigrati chi dìcinu d'èssiri eggizziani sbarcau stamatina.
25 di dicèmmiru, lunidìa
- Mùsica: ... Murìu James Brown, lu parrinu dâ mùsica black. La notti di Natali chianci la morti di unu dî cantanti c'hà fattu la storia dâ mùsica black, James Brown. Lu cantanti, ca ntâ sò carrera fu nu re màssimu espunenti dâ mùsica funk, murìu pi n'attaccu di purmunìa acuta, mali ca già avìa custrittu Brown a ritardari diversi cuncerti macari ntê misi scursi. Lu munnu dâ mùsica eni a luttu. Già hannu parratu di nu firmi supra la sò vita.
27 di dicèmmiru, mercuridìa
- Favara: Lu pueta di Baarìa Vincenzu Aiellu vincìu la sizzioni "puisìa siciliana" di lu cuncursu "Premio arte e cultura siciliana Ignazio Buttitta", organizzatu di lu centru culturali "Renatu Guttusu" di Favara.
30 di dicèmmiru, sabbutudìa
- Iraq: L'ex prisidenti di l'Iraq, Saddam Hussein, veni mpiccatu.

robotstxt: allowed

filter: keep


text:
Passatempu
Un passatiempu è n'attivitati praticata non cu la finalitati di fari danaru ma pi lu sulu ntiressu e divirtimentu cu lu scopu d'arricriari lu corpu e/o lu spìritu.
Tinìrisi occupatu cu nu passatiempu pò purtari a migghiurari canuscenzi, spirienzi, cultura, ecc... Però lu spìritu chi movi ogni passatiempu è sempri chiddu di la suddisfazzioni pirsunali e di lu svagu.
Chiddu chi p'arcuni pirsuni è un passatiempu, p'àutri cristiani pò èssiri un veru e propiu travagghiu. Accussì na custurera di prufissioni pò aviri comu passatiiempu chiddu di didicàrisi a lu jardinu, mentri ca un jardinaru pò aviri comu passatiempu lu patchwork. Quannu un cristianu fa n'attivitati pi travagghiu si dici prufissiunista; quannu la fa comu passatiempu e senza accanzàrici danaru, si dici amaturi.
Asìstinu varî tipi di passatempi:


text:
Cari tutti,
Pensu chi ùn n’aghju bisognu di prisintavi « Parlemu Corsu » (Internet) tantu u so travagliu hè maio, da parecchi anni, pêr difende, arrichisce é arradicà a lingua di u populu corsu, in tarra corsa. Manifestazioni, riunioni, scritti, parolle so suminate nant’à e strade – spessu difficiule- di l’avvene di a lingua é di a cultura naziunali. Annu scorsu, à l’Università Pasquale Paoli, a dimustrazione hè stata fatta chi, vicinu à tre milla personne, giovani assaï, hanu dumandatu incù forza à cuufficialita ; po, dopu, l’Assemblea di Corsica a vutatu pè issu tema maestru di l’emancipazione naziunale. Scopu maio chi ùn ci po fa dimenticà chi u periculu ferma a meza casa. U 24 di Maghju 2014, une grande festa rivindicativa si tenerà i Aiacciu é pudete digià piglià cunniscenza di un prugramma, riccu, attrattivu, à pro di a lingua corsa. Fate tutte é tutti u sforzu di participà à issa mossa tremenda, di purtà incù voi parenti é amichi, di dumandà à tutti l’associi, culturali di sicuru ma ancu altri, di piglià iniziative per puntellà issa manifestazione di testumunianza é d’allegria scumpartute per strappà u dirittu naturale di u populu corsu à parlà é a scrive a so lingua in tutta a sucietà, in ogni locu induve campanu i Corsi, qui é altro. (Associi di a diaspora).
Una volta di più ci rintruvaremu tutte é tutti per di a nostra fede é di a nostra vulintà.
A prestu, surelle é fratelli corsi chi a storia si face…
Fratellanza
CORSICA DIASPORA
Parlemu Corsu, 24 mai 2014 Ajaccio
(…)
CorsicaInfurmazione.org by @Lazezu
Revue de Presse et suite de l’article :
Corsica Infurmazione: l’information de la Corse, des Réseaux sociaux et des Blogs politiques [Plateforme Unità Naziunale]


text:
Utente:Giusi
Mi chiamu Giusi La Tona e sugnu di Palermu. Studiai lingui nta l'Università di Palermu e m'appassionai a lu Sicilianu, ca nta l'università si studìa comu "Dialettologia Siciliana".
Accamora sugnu la redattura di la pàggina Lingua Siciliana (.it) e cullàbburu cu àutri siti pi la diffusioni di la lingua siciliana. Chiddi ca mi vulìssiru scrìviri, mi ponnu mannari un imeil a stu ndrizzu: sicilianolinguaviva at yahoo puntu it
Lu 6 di giugnettu di lu 2005 Pippu mi candidau comu Amministraturi dâ Wikipedia Siciliana e lu 20 di giugnettu fui iliggiuta.
Nun sacciu siddu sugnu bona a aiutari a la Wikipedia Napulitana, però pozzu sicuru tifari pi idda!


text:
Jinnaru 2006
1 di jinnaru, duminicadìa
- Italia - 1 Mortu e 583 pirsuni firuti: chissu è chiddu chi pruvucaru li botti di la notti di capudannu 'n tutta l'Italia. Lu mortu è un picciottu di 22 anni di Siminara, paisi dâ pruvincia di Riggiu Calabbria.
3 di jinnaru, mercuridìa
- Mosca - La Russia e l'Ucraina tròvunu n'accordu supra la sciarra dû gas. L'Ucraina paia lu prezzu nurmali di 230 dollari pi milli metri cubbi di gas, ma la Russia paia 1,6 dollari pi ogni milli metri cubi di gas chi attravèrsunu lu tirritoriu ucrainu pi finiri nta l'Europa occidintali.
4 di jinnaru, jovidìa
- Gerusalemmi - Lu primu ministru israelianu fu ricoviratu ô spitali. Ariel Sharon doppu lu ricòviru dû misi scursu appi n'àutru attaccu ô ciriveddu.
6 di jinnaru, venniridìa
- Yemen - Foru tutti libbirati li cincu turisti taliani siquistrati a Sanaa.
8 di jinnaru, duminicadìa
- Ateni - Forti tirrimotu cu epicentru ntô Mari Eggeu, avvirtutu 'n tutta la Grecia, ntô Sud Italia e puru in Eggittu. Pi furtuna nun ci foru morti.
- Istanbul - L'auturi di l'attintatu ô papa Giuvanni Paulu II, lu turcu Alì Agca, sta simana torna lìbbiru pi na dicisioni di un tribbunali turcu.
10 di jinnaru, martidìa
- Madrid - Ntra li pruvincî di Madrid e di Barcillona, foru arristati oi 20 pirsuni accusati di èssiri tirruristi slàmici e di fari parti di dui diffirenti cèlluli prisenti nta lu tirritoriu spagnolu; ci sunnu assai prubbabbilità ca di una di chissi partìu lu tirrurista chi participau a l'attintatu di Nassiriya contra li surdati taliani.
13 di jinnaru, venniridìa
- Palermu - Doppu aviri visitatu Rausa e Sarausa, lu prisidenti di la ripùbblica taliana, Ciampi, cunchiudìu stamatina la sò vìsita 'n Sicilia naugurannu 'n Palermu la "Chiazza di la Mimoria".
16 di jinnaru, lunidìa
- Cili - Michelle Bachelet, candidata dâ coalizzioni di centru-sinistra, vincìu l'elizzioni e addivintau la prima fìmmina prisidenti di tuttu lu sudamèrica, eliggiuta dimucraticamenti.
- Finlannia - La prisidenti finlandisi uscenti, la sucialdemucràtica Tarja Halonen, appi lu 46,3% di li voti chi nun ci cunzenti l'elezzioni diretta. Dumìnica 29 di jinnaru si l'havi a vìdiri cû cunservaturi Sauli Niinisto chi pigghiau lu 24%; Vanhanen, lu candidatu di centru, arristau fora dû balluttaggiu, pigghiannu sulu lu 18,6% dî voti.
17 di jinnaru, martidìa
- Cità dû Vaticanu - "Deus caritas est" (Diu è Amuri) è lu tìtulu di la prima encìclica di papa Binidittu XVI, longa apprussimativamenti na cinquantina di pàggini. Ntê pròssimi jorna la prisintazzioni ufficiali nnâ sala stampa dû Vaticanu.
19 di jinnaru, jovidìa
- Cape Canaveral - La sonda spazziali New Horizons partìu dâ basi dâ Nasa. L'obbiettivu è di agghicari ntô pianeta Plutoni ntô 2015.
21 di jinnaru, sabbutudìa
- Kossovu - Lu prisidenti e leader kossovaru Ibrahim Rugova mori di nu cancru ê pulmuna.
22 di jinnaru, duminicadìa
- Missina - Decimila pirsuni manifestaru contra la custruzzioni dû ponti dû Strittu di Missina. Sfilaru puru 400 pirsuni ca vinìanu dâ Val di Susa.
23 di jinnaru, lunidìa
- Lisbona - Anibal Cavaco Silva, candidatu dâ destra, addivintau prisidenti dû Portugallu vincennu ô primu turnu l'elizzioni cû 50,9%.
24 di jinnaru, martidìa
- Canadà - Li cunzirvatura di Stephen Harper vinceru l'elizzioni ntô Canadà e sustituìscinu nnô cuvernu li liberali di sinistra.
25 di jinnaru, mercuridìa
- Palermu - La squatra di palluni dû Palermu battìu pi 3 a 0 lu Milan e si qualificau pi la semifinali dâ Coppa Italia.
26 di jinnaru, jovidìa
- Palestina - Li slàmici di Hamas vinceru l'elizzioni cunquistannu la maggiuranza assuluta cu 76 seggi contra li 43 di Al Fatah: un veru tirrimotu pulìticu.
27 di jinnaru, venniridìa
- Roma - La nazziunali taliana di palluni, pi li qualificazzioni a l'Europeu dû 2008, capitau nta un giruni cu: Francia, Ucraina, Scozzia, Lituania, Georgia e Ìsuli Faroer.
29 di jinnaru, duminicadìa
- Pulonia - Traggedia a Chorzow, 'n Pulonia: crullau, sutta lu pisu di la nivi, lu tettu di n'edificiu unni si stava tinennu na espusizzioni di picciuni viaggiaturi; mureru 66 pirsuni.
- Palermu - Doppu la scunfitta pi 1 a 3 'n casa contra lu Siena, lu prisidenti dû Palermu, Maurizio Zamparini, licinziau l'allenaturi Gigi Delneri. Ora la squatra, finu a giugnu, è a l'òrdini dû novu allenaturi, Giuseppe Papadopulo.


text:
Geofisica/Calabbrisi-Parmi
'A Geofisica (diciùta puru Fisica tirrestri) èsti 'n gìniri l'appricazziuni î misuri e metudi fisici pô studiu dî proprietà fisichi dû chianìta Terra. Oggettu î studiu èsti 'ssenziarmenti 'a parti solida dâ Terra (Geofisica dâ Terra solida), 'a parti liquida (Fisica îll'idrosfera) e chidda gassusa (Scienza îll'Atmosfera). 'A geofisica èsti 'na scienza prima î tuttu î tipu sperimentali, cundividi û campo d'appricazziuni sia cu 'a fisica chi cu â geoluggìa e havi ô sò 'nternu divèrsi matirî comu 'a meteoroluggìa, 'a climatoluggìa, l'oceanografia, û geomagnetismu, la fisica îll'atmosfera, 'a sismoluggìa, etc.
'A geofisica appricata studia 'a parti solida cchiù superficiali dâ Terra e rivolgi û sò campu î ricerca all'individuazzioni î strutturi idonî pe' l'accumulu îll'idrocarburi e puru â risoluzzioni î prubblemi 'ntô campu îll'ingegneria civili, idraulica, mineraria e pe' l'individuazzioni î fonti î energia geotermica. I prospizziuni geofisichi (prospizziuni sismichi, 'lettrichi, 'lettrumagnetichi, radiumetrichi, gravimetrichi) rappresentanu alcuni metodi fisici utilizzati 'ntô campu îll'esplorazziuni geologgica. L'indagini geofisiche si differenzianu 'ntâ 'ddu grandi catigurî indagini passivi e indagini attivi, i prime s'effettuanu speciarmenti 'ntâ Magnetometria e 'ntâ Gravimetria aundi tramiti appositi strumentazziuni s'arrilevanu eventuali anomalii (magnetichi o gravimetrichi) rispettu all'ambienti circostanti; i secundi s'arriferisciunu ê rilievi î tipu Geoelettricu e Sismicu chi pirmettinu, tramiti l'attivazziuni 'ntô suttasolu î diversi formi d'energia, î studiari comu si cumporta û materiali 'n esami.
Geofisica e geoluggìa[cancia | cancia la surgenti]
I disciplini dâ geofisica chi si 'nteressano dâ componenti solida dû globbu e pe' chistu sunnu inerenti 'a geoluggìa sunnu:
Storia della geofisica[cancia | cancia la surgenti]
Puru se i principali studi supra i proprietà globbali dâ Terra furu svolgiuti 'ntrà û 1600 ed û 1900, 'a fisica tirrestri èsti 'na scienza relativamenti giuvana. Sulu 'ntâ prima metà dû novicentu fu ricanusciuta 'a struttura 'nterna dâ Terra, grazzi all'utilizzu dî primi registrazzioni sismografichi. E Sulu 'ntâ secunda metà dû novicentu s'accuminciarunu 'mi si studianu i processi geodinamici 'n attu 'ntâ superficî tirrestri cu 'a formulazzioni dâ teoria dâ tettonica a zolli.


text:
8 di maiu
Dâ Wikipedia, la nciclupidìa lìbbira.
Ìndici
Abbinimenti[cancia | cancia la surgenti]
- 1671: Lu portu di Bugia è bruciatu dâ flotta grisa.
- 1945: A Reims in Francia la fini dâ secunna guerra mondiali è firmata.
Nati[cancia | cancia la surgenti]
- 1711: David Hume, filòsufu scuzzisi
- 1884: Harry Truman, prisidenti dî Stati Uniti
- 1905: Karol Borsuk, matimàticu pulaccu
Morti[cancia | cancia la surgenti]
- 1903: Paul Gauguin, pitturi francisi
Ricurrenzi[cancia | cancia la surgenti]
- Oggi è la festa dâ mamà.


text:
Arbergu
N'arbergu, o hotel, è na mprisa ricittiva ca furnisci n'alloggiu previu paiamentu, utilizzatu solitamenti pi suggiorni di durata brevi e spiciarmenti dî turisti.
Assai spissu, l'arberghi furnìscinu midemma tanti sirvizza pi l'òspiti, comu nu ristoranti, na piscina, e sirvizza pî picciriddi. Arcuni arberghi prisèntanu macari na sala pî cunfirenzi, cû fini di ncuraggiari gruppi di cristiani a organizzari cunvegni e ncontri ntô propiu stàbbili.
L'arberghi si diffirènzianu dî Motel n quantu la majuri parti dî motel prisèntanu trasuti sterni ê càmmiri, mentri l'arberghi tènninu a aviri trasuti nterni, p'aumintari la sicurizza dî crienti e criari n'ambienti chiù cunfurtèvuli.
Ntâ storia[cancia | cancia la surgenti]
Nta l'antichitati l'arberghi dî quali s'hannu nutizzi pricisi foru situati a Olimpia e Epidàuru, unni nta pirìudi diversi di l'annu, un nùmmiru cunziddirèvuli di cristiani si riunìa p'assìstiri a manifistazzioni spurtivi, cilibbrazzioni riliggiusi o a allistimenti cummirciali granni. Siddu li viaggiatura chiù pòviri s'avìanu accuntintari di tenni o barracchi, chiddi chiù facurtusi attruvàvanu rifuggiu nta strutturi custruiuti appositamenti e furmati di càmmiri siparati, cullucati ntunnu ôn curtigghiu cu culunnatu.
Nta l'antica Roma, longu li strati apparìanu li carteddi ca nnicàvanu li vari hospitia e deversoria, a li voti discrivuti comu lochi prumìscui e pitturischi.
Ntô Mediuevu, pi vuliri dî crisiàstici, surgeru xenodochi e ospizzi nun tantu diversi dî pinzioni-cunvittu muderni, c'avìanu lu scopu di pirmèttiri ê piddirini n'abbentu e un suggiornu tranquillu.
Doppu lu Milli s'accuminzau a diliniari la fiura prufissiunali di l'arbirgaturi mudernu e propiu nta ddu pirìudu l'osti e li lucanneri custitueru na sò curpurazzioni cu tantu di rigulamentu.
Siddu lu pirìudu rinascimintali cuntribbuìu a nzignari lu gustu pâ tàvula bona e pî maneri curtisi e eliganti, ancora nzin'ô Setticentu si prifirìa l'uspitalitati privata, ma picca doppu nascìu la nnustria arbirghera pronta a accògghiri na crientela variata.
Nta l'èbbica muderna li novi ticnoluggìi cuntribbueru a fari evòrviri l'arberghi versu centri pinzati puru pû travagghiu, n particulari pi rializzari cunfirenzi e cunvegni sfruttannu ambientazzioni macari di granni mpattu quali chiddi ca s'attròvanu nta tanti art hotel


text:
Sta cumemurazione si tenerà u luni 23 di Ghjugnu di u 2014 à partesi da 4 ore dopu meziornu à u cunventu di calacuccia, locu stessu di u prucessu.
A 4 ore, ci serà a prughjezzione di u filmu « Marcu Maria » realisatu da Julie Perreard, seguitatu da l’intervenzione di Jacques Denis chi ci parlerà di manera precisa di l’evénimenti di u 1774 in Niolu, di l’operazione militare francese, di u prucessu, di l’omi cundannati, di a situazione pulitica di tandu inde a valle è in Corsica…
A 6 ore di sera, ci serà una messa in lingua nustrale fatta da u prete Culioli, è cantata da u gruppu A Filetta
Vers’i 7 Ore, l’eletti di Niolu cù zitelli di a scola renderanu un omaggiu sulennu à l’impiccati è i depurtati niulinchi, martirii di a causa corsa, cù fiori posti davant’à u monumentu réalisatu per cumemurà sta strage, è discorsi ufficiali.
A 8 ore di sera, a serata cuntinuerà in giru à un pranzu fatu per l’occasione accumpagnatu di canti è soni.
A cumunità di e cumune di Niolu invita a pupulazione di a valle, è aldilà tutti quelli in Corsica chi volenu spate stu mumentu di ricordu incù noi, à participà à ste cumemorazione.


text:
Cioccolattu murucanu
Lu ciucculatti murucanu (o "ciucculatti mudicanu") si utteni di nu particulari prucidimentu di travagghiu "a friddu", a diffirenza dâ priparazzioni classica dû ciucculatti. La massa di cacau, uttinuta dî semi tustati e macinati (ditti caracca) e nun privata dû burru di cacau chi è cuntinutu, veni quariata pi rinnilla flùida. A na timpiratura pricisa veni ammiscata ô zùccaru e spezzi comu la cannedda, la vanigghia o lu pipiruncinu.
Ntâ vucca quannu si sciogghi, resta l'aspettu granulusu dâ pasta travagghiata a friddu.


text:
Sonia Alfanu
Sonia Alfanu eni na funziunaria di la Riggioni Sicilia, sinnacalista e cuurdinatrici di succursi nta li imirgenzi. S'addiplomau pressu lu liceu clàssicu Luigi Valli di Barcillona (ME).
Anterrumpìu li studi universitari a la facultà di Giurisprudenza di l’Università di li Studi di Palermu doppu la morti di lu patri Beppi Alfanu, ammazzatu di la mafia pi li soi anchiesti scòmudi l'8 di jinnaru di lu 1993. Ci dèsiru l’assunzioni pressu la Riggioni n virtù di la nummativa a tutela di li familiari di li vìttimi annuccenti dâ mafia. Doppu la morti di lu patri accumenza na ntenza attività antimafia pi accirtari la virità supra la morti di lu patri e supra li mandanti occulti.
Ìndici
Attività pulìtica attuali
Lu 28 di frivaru di lu 2008 annunciau la sò candidatura ppi li elizzioni dâ Prisidenza di la Riggioni Siciliana, câ lista Amici di Beppe Grillo cu Sonia Alfano Presidente. Nta sti anni ancuntrau na poca di studenti di li scoli di tutta l'Italia e participau a diversi trasmissiuni tilivisivi pi lu sò forti mpegnu civili e di antimafia.
Libbra pubbricati a cui participau
- 2004 - “Filippu Basile, nu dirriggenti riggiunali primaturamenti scumparsu”. AA.VV. Solidaria.
- 2005 – “Solidarietà ad Personam, i vittimi scigghiuti”. AA.VV. Solidaria.
- 2005 – “Ammazzati Beppi Alfanu”. Valeria Scafetta.
- 2003 - Di li intevvisti di Sonia ci ficiru na patti di lu librru diCarlo Lucarelli Misteri d’Italia.
Vuci Currilati
Liami estenni
Situ Ufficiali
422 video su "Sonia Alfanu" pigghiati di www.youtube.com
Discussioni supra a prisunta cinzura di wikipedia nei cunfronta di Sonia Alfano


text:
Aneddu ri tucum
L'aneddu ri tucum jè n' aneddu fattu ccuru legnu ra chianta du tucum, na specia di palma dill'Amazzonia. Jè utilizzatu in gran parte dai fedeli cristiani, cattolici e non, come simbolo del legame tra la propria Chiesa ed i poveri[1].
Storia[cancia | cancia la surgenti]
L'aneddu havi origgine in Brasili ntà l'epoca dell'Impero, quannu i gioielli poteianu permetterseli solu li ricche élites imperiali. Li schiavi e l'indios crearono chistu aneddu ppè putire dari ufficialità alli loro matrimoni. Jera, praticamente, nu simbolu clandestinu ppè i ricchi ca unn riuscianu a capire u significatu, vistu ca lu sò colori naturali jè scurissimu.
Ntà l'urtimi decenni, soprattuttu doppu lu Conciliu Vaticanu II e la secunna e terza Conferenza Generali dell'Episcopato Latino-Americanu, misero in luce l'opzzione preferenziale per i povari, l'aneddo di tucum si diffuse largamente fra i parte di fideli cristiani, ccu lu significatu de stabiliri l'allianza fra li varie chiasi ntò munnu e ...li povari, la pace, lu rispettu ra matri Terra e ra causa indiggena...
Curiosità[cancia | cancia la surgenti]
- Arcuni cattolici tradizzionalisti penzanu ca l'aneddu di tucum jè un simbolo della teologia della liberazione, attribuendogli lu significatu di rottura dilli schemi e di rivoluzzione.
- O Anel de tucum jè lu titolu di nu documentariu du 1994 direttu da Conrado Berning [2].
Lavorazzione[cancia | cancia la surgenti]
L'aneddu jè generalmente fabbricatu a mano dalli comadres, li fimmine anziane di villaggi dill'interno ru Brasili, e richiedadi na lavorazzione ca va dalli 2 alli 3 ure.
Autre fotograffie[cancia | cancia la surgenti]
-
Dom Edson Taschetto Damian ccù l'aneddu di tucum ara manu sinistra
-
Dom Pedro Casaldáliga ccù l'anedduo di tucum ara manu destra
-
Refirenzi[cancia | cancia la surgenti]
Liami Fora[cancia | cancia la surgenti]
Anello di tucum sarà lu simbolu ra 21ª Romaria dilla Terra do Paraná


text:
Calavrisi (vitignu)
Lu Calavrisi (vitignu notu puru comu Calavurisi, Calavirisi, Calaulisi, Calaurisi, Calarvisi, Calabrisi, Kalavrisi, Kalaurisi), è lu vitignu russu cchiù cunusciutu dâ pruduzzioni vinìcula sìcula. Spissu è unitu a àutri vitigni cchiù duci comu Frappato (->Cerasuolo di Vittoria). Puru siddu lu nomi poti ngannari, è prisenti quasi sulu ntâ Sicilia e è lu vitignu cchiù usatu ntâ riggiuni. Li vini fatti cû Calavrisi sùgnunu spurtati n tuttu lu munnu.
Noma taliani[cancia | cancia la surgenti]
Stu vitignu è canusciutu puru comu Nero d'Avola, Calabrese, Calabrese d'Avola, Calabrese nero, Calabrese dolce, Calabrese pizzuto, Calabrese pizzutello, e "Calabrisi" d'Avola.
Storia[cancia | cancia la surgenti]
Carattirìstichi[cancia | cancia la surgenti]
- Prisenti ntâ tutta l'ìsula.


text:
Sumana Santa di Barcillona
I riti dâ Sumana Santa: manifestazzioni riligiusa populari tipica dû cumuni italianu di "Baccialona Pizzaottu" o Barcellona Pozzo di Gotto.
Origgini[cancia | cancia la surgenti]
I riti dâ Sumana Santa o Santa Sumana trovunu fundamentu ntâ "storia dâ Sicilia Spagnola dû 1516 - 1713 quannu l'intera isula suggetta â duminazzione dâ Curona d'Aragona, junciuta ô Regnu di Napuli passa sutta â giurisdizzione dâ "Curona di Spagna". Ntô 1571 i Pizzauttisi ottenunu dâ Gran Corti Arcivescuvili di Missina l'autorizzazzioni â nomina dû Cappiddanu di stanza a San Vitu senza cchiù dipenniri dall'Arcipritura di Milazzu. Â prima prucissioni è effettuata ntô 1621 comu motu di prutesta versu i Giurati dâ cìtati di Milazzu, â cui giurisdizzione Pizzaottu dipinnia puliticamenti e fisicamenti, costituendunni nâ luntana frazzioni e comu votu e prumissa pî rumpiri û ljiami di subordinazzioni, vinculu, chi sarà definitivamenti sciotu û 22 maiu 1639. In principiu è puttatu in prucissioni û Catafalcu dû Cristu Mottu, appoi sunnu 5 i simulacri che raffijuranu alcuni Misteri rispettivamenti: l'Orazzioni ntâ l’Ortu di Getsemani, û Signuri â colonna, â Caduta, û Signuri câ Cruci, l’Urna. Successivamenti è jiunciutu û simulacru d'Addulurata e via via, autri sceni rappresentativi dî "Stazzioni dâ Via Crucis" finu a jiunciri ô nummuru attuali. Nâ prima suspinsioni dâ Sacra Rappresentazzioni avveni in seguitu ad un eventu sismicu, canusciuto comu û "Tirrimotu dâ Calabria meridiunali dû 1783", in seguitu ô quali i gruppi statuari subbirunu nutivuli danneggiamenti. L'interruzzioni si prulunga finu ô 1800 e ntô 1801 è organizzata nâ stissa prucissioni ntô centru di Baccialona. Â frazzioni a punenti dû Longanu a sô vota, dipinniva dâ giurisdizzioni di Castroreale e avia già seguitu l'esempiu dâ comunità vicina ribbillandusi ai Giurati "Castriciani" facendu ricanusciri in campu ecclesiali â propria innipinnenza. L'autonomia dû casali di Baccialona è dilibberata dû "Parlamentu Sicilianu" Assimbrea Riggiunali Siciliana, ricanusciuta dû Re û 15 maiu 1815 e ratificata a Vienna û 28 fìvraru 1823 dû Re Firdinannu IV di Burboni (Firdinannu I dî dui Sicili) . L'unioni amministrativa dicritata û 5 ìnnaru 1835 'ntrasi in vigori û 1º giugnu 1836 ppí vuluntà dû Re Firdinannu II dî Dui Sicili, decidendu chi û nuovu comuni fummatu dâ fusioni dî dui antichi cuntradi potti û nomi cumpletu di Baccialona Pizzaottu. Da allura Barcellona Pozzo di Gotto havi dui Arcipreturi e vanta in occasioni dû Vènnerì Santu dui distinti prucissioni, pircursi e curtei. Duranti â "Guerra di Crimea" ntô 1854 scoppiò ntâ l'Europa nâ viulenta epidimia di culera che ben prestu súpira i cunfini dill'Alpi e scunvolgi tuttu l'arcu dâ Pinisula ma, è puru veru chi dui navi ingrisi pruvinenti dill'Innia cuntagiarunu l'Europa dû Nord, raggiungendu tassi autissimi di murtalità ntê pruvinci di Messina e Palermo. Puru ntâ st'occasioni nun sunnu effettuati î cilibbrazzioni pû timuri di cuntagi duvuti a nummerusi fuculari.
Dill'influenza spagnola restunu chiari impronti persinu ntâ definizzioni etimologgica: dâ spagnola Semana Santa â locali Sumana Santa. Non i fasti barocchi da "Sumana Santa di Siviglia" o di Malaga o di Cordova o di Granada, non l'incissanti curtei prucissionali, sempri di chiara matrici ibberica, di Trapani o Enna o Caltanissetta ma, una di cchiù suggistivi e ppi nummuru di simulacri, sicuramenti â cchiù ricca e variegata.
Manifestazzioni[cancia | cancia la surgenti]
- Mèrcuri Santu: Ritu dell’Ecce Homo e incontru dî Visillanti di Baccialona e Pizzaottu, pressu â Chiesa di Gesù e Maria a Pizzaottu.
- Gìoveri Santu: ntâ tutti î chiesi Missa in Coena Domini cû ritu dâ lavanda dî pedi, prucissioni dill'Apostuli e visita all'Altari dâ Reposizzioni impropriamenti ditti Sapuccri. Viri Altari dâ Reposizzioni.
- Vèrneri Santu: ntâ tutti i parrocchi Passioni dû Signuri, attaccatura dî Campani sostituiti dî tracculi, spoliazzioni dill'Altari. A Pizzaottu: vestizzione dî Giudei. Prucissioni dî Vari accumpagnati dî Visillanti ô cantu dâ Visilla ("Vexilla Regis Prodeunt ....") di Venanzio Fortunato e incontru ô vesperu supra ô Ponti Longano.
- Sabbatu Santu: ntâ tutti î parrocchi: Veglia Pasquali.
- Lùneri dell'Anciulu: pressu â Chiesa di Gesù e Maria, a Pizzaottu: Missa solenni e Riposizzione dâ Teca dell’Ecce Homo.
- Dumìnica in Albis: ntâ Parrocchia d'Oritu â Prucissioni d'Incontru tra û Cristu Risortu cû Maria.
I Vari[cancia | cancia la surgenti]
Ntâ manifestazzioni similari resta ancora in usu û Catalettu o "Catafalcu" ccû Cristu Mottu, spissu vilatu chê culuri dû luttu. Ntê rapprisintazzioni dî Riti dâ Sumana Santa di Baccialona Pizzaottu, ntâ tutti î Prucissioni û Catafalcu è sostituitu con urni o tabbuti di lignu e cristallu, di ccâ dirivanu l'etimi "bara" e "baretta". I temmini vara, vara (folclore), "varetta" e "varare" sunnu dirivati dû latinu e dû spagnolu chi significa "guidari", "puttari" ccû asti o tavuli di lignu, favurendu a fimmata ppi mezzu l'usu di cavalletti. Û trasportu e î fimmati lungu û traggittu prucissionali canciaru ccû l'evoluzzioni dî tempi: û trasportu a spadda fattu dâ puttaturi e i cavalletti sunnu ora sustituiti cun cchiù comudi carri, i quali, hannu mantenutu sulu l'asti ppû direzzionamentu e trascinamentu dî simulacri.
Tipologia[cancia | cancia la surgenti]
Noti[cancia | cancia la surgenti]
- "La Visilla e la tradizione musicale a Barcellona Pozzo di Gotto" - LP Albatros VPA 8495, 1989.
- "Canti della Settimana Santa della provincia di Messina" - LP Albatros VPA 8508, 1989.
- "I doli du Signuri - Canti della settimana santa in Sicilia", con M. Sarica - CD Ethnica n. 10, 1994.


text:
Robert Trewhella
Robert Trewhella (Ludgvan 1830[1] - Catania 6 febb. 1909[2]) canusciutu macari comu u cavaleri Trivella fu ngigneri e appartaturi, custruttori di firruvìi e unu dê cchiù mpurtanti mprindituri di la Sicilia urientali.
Storia[cancia | cancia la surgenti]
Robert nascìu a Ludgvan ntâ Cornuvagghia e pari ca la sô famigghia -Trewhella- fussi canusciuta comu fabbricanti di matiriali ppâ Ferruvìa. Trewhella parissi ca arrivàu a Catania ntô 1860 ô sècutu di Garibardi, quannu 'n sicilia arrivaru l'àutri nnustriali nglisi. Trewhella si diticàu ntê primi tempi dâ sò vinuta 'n Sicilia, a fari scavari lu sùrfuru: s'accattau mineri e àutri li pigghiàu comu cabbillotu nta tutta la Sicilia urientali (chiossai ntâ Pruvincia di Enna) e macari ntâ zona di Lircara. Appoi custruìu raffinirìi di sùrfuru e fàbbrichi di surfatu di carbòniu e dirivati varî ntâ zona catanisi dâ Plàja e di l'Ògnina (la fàbbrica cchiù canusciuta fu l'Insulare) . Di sti fàbbrichi oggi arristàru sulu li strutturi e li cimineri. Ma Trewhella non si firmau ddocu: oltri a lu sùrfuru e a li firruvìi, fu armaturi, sinzali finanziàriu, prupritàriu tirreru di agrumeti ntâ Chiana di Catania e di granni arberghi comu a l'Excelsiur di Palermu.
Nta lu sitturi ferruviàriu participau a diversi òpiri: misi supra la "Sucità siciliana di pubblichi travagghi", si fici finanziari di la Caisse de subventions et annuités Gouvernementales, Provinciales et Comunales di Bruxelles, e costruìu la Ferruvìa Circumetnea; ppi cuntu di la Narrow Gadge Railwais Company Sicily di Londra, fici la Ferruvìa Palermu-Curliuni-San Carru; appoi rializzau 'n sub-appàrtu la tratta Liunforti-Villarosa di la mpurtanti Ferruvìa Palermu-Catania e àutri lìnii di ntiressi "miniràriu", tra di cui la tranvìa tra li malazzeni Cuticchi a Raddusa scalu e li sò mineri di sùrfuru a Santu Austinu, vicinu a la stazzioni di Dittàinu.
Trewhella facìa parti di la chiesia valdisi dô sò tempu ca avìa a Catania la crèsia â via Naumachìa, vicinu a la cintralissima via Garibardi unni c'era lu sô palazzu (palazzu Trewhella) ca ancora aoggi c'è a lu nùmmiru 97, unni murìu ntô 1909.
Bibbliugrafia[cancia | cancia la surgenti]
- Giuseppe Barone, Le vie del Mezzogiorno: storia e scenari
- Giuseppe Giarrizzo. Catania. Bari, Editori Laterza, 1986 ISBN 88-420-2786-3
- AA.VV.. Imprese e capitali stranieri a Catania fra '800 e '900. Catania, Archivio di Stato, 1998 (Versione on-line qui)


text:
Nùmmuru primu di Mersenne
Nu nùmmuru primu di la forma
si dici nùmmuru primu di Mersenne. Pi èssiri primu, l'esponenti p havi a èssiri primu, ma lu viceversa nun è sempri veru. Veni a diri chi si p è primu, nun è dittu chi è primu.
Storia[cancia | cancia la surgenti]
Sti nùmmura foru sprummintati di lu matimàticu e monacu francisi Mersenne, chi circava na manera di custruiri autumaticamenti nùmmura primi granni.
Finiti o infiniti[cancia | cancia la surgenti]
Nzinu ê jorna nostri si canùscinu 48 nùmmura primi di Mersenne, ma si penza chi sunnu nfiniti. L'equipe internazzionali di Prime95 scopri a la ncirca un nùmmuru primu di Mersenne novu a l'annu, grazzi â cullabburazzioni di migghiara di ntirnàuti chi mèttinu a dispusizzioni lu tempu mortu dî computer sutta-utilizzati.
Sennu ca pi pruvari ca nu nùmmuru è primu o no, la sula manera è di pruvari ca nun si pò dividiri pi nuddu àutru nùmmuru cchiù nicu, e ca nun c'è na rèula ginirali pi prividiri ca nu nùmmuru è primu o no, si canusciunu sulu nu nùmmuru finutu di nùmmira primi. Lu nùmmuru primu cchiù granni canusciutu a ogni èbbica fu quasi sempri nu nùmmuru primu di Mersenne, pirchì pi sta catigurìa di nùmmura, certi alguritmi sviluppati ntô XX sèculu pirmettunu di pruvari la primalitati di manera cchiù ràpida.
Attualmenti lu nùmmuru primu cchiù àutu canusciutu è nu nùmmuru primu di Mersenne ca havi cchiossai di 17 miliuna di cifri decimali.


text:
Bella Thorne
Annabella Avery "Bella" Thorne,(Pembroke Pines, 8 di uttùviru 1997), è n'attrici, cantanti e ballirina miricana.
Biografìa e càrrera[cancia | cancia la surgenti]
E' a cchiù nica di quattru frati, anchi iddri atturi e modelli. A carusa dissi puru ca avi origini taliani e irlannisi. Sò matri è na fotografa professionista. E' longa 168 e pisa 53kg. Soffri di dislessia cumu nu so personaggio di A tutto ritmo. Bella affirmà nu 2010, na rivista miricana Cheerleader Magazine, ca arriniscì a superalla liggennu tuttu ciò ca si ritruvava davanti.


text:
Sant'Ugu di Nuhara
S. Ugu Abati di Nuhara di Sicilia (ME) (? - Nuhara 17 di nuvèmmiru 1175) è nu santu dâ Cresia Cattòlica
Aggiugrafia[cancia | cancia la surgenti]
San Bernardu di Chiaravalli (1090 - 1153) arrinisciu a pacificari lu papa ‘Nnuccenzu III cu Re Ruggeru II, lu Nurmannu. Lu re addumannò a San Bernardu di mannàri 'n Sicilia li sò mònaci. Lu santu, versu lu 1130, mannau Ugu, ca era un monacu cistircensi francisi ca si truvava a Moterola ‘nta Spagna cu unnici cumpagni, tra cui Paulu, Eligiu e Marcu, ca succidiu a iddu comu abati ntô 1175, e dui chièrici. Li mònaci si nni jeru ‘n Calabria, a S. Maria a Riquisita, ditta “la Sambucina", vicinu Cusenza. Di dda passaru a Nuhara, vicinu ô turrenti San Grigoriu, unni c’era un munasteriu iniziatu a custruìri dê monaci basiliani ntô 1137. Li mònaci chiamaru la vallata Bona, e completaru la custruzioni trent’anni doppu: la chiamaru S. Maria di Nuhara, didicannula â Virgini Nunziata, e Ugu fu elettu abati. Chistu fu lu primu munasteriu cistercensi 'n Sicilia. Li mònaci appuoi fìciru àutri quattru filiali: S. Maria di Roccamaduri, S. Maria di Spanò, S. Maria da Valli (vicinu Missina) e S. Maria du Parcu, ô Altufonti. Ugu appi tantu amuri pâ puvirtà evangelica, na granni divuzioni â Madonna e diffunneva a Parola di Diu. Lu monasteriu dava travagghiu nta tutta la zona, difinneva li nnucenti, dava rifuggiu ê pirsicutati e facìa la carità ê puvureddi. Ugu purtau ntô novu monasteriu quasi tricentu riliqui di santi, una dâ cruci du Signuri, un lavabu di brunzu e na giarra pi l’acqua, ca poi sirviu pê malati. Tanti cristiani, di vicinu e di luntanu truvavanu aiutu, cunsigghiu e cunfortu. Cunsuntu di l’anni, dâ penitenza e dû travagghiu, muriu a Nuhara ntô 17 Nuvemmiru 1175. La so morti fu chianciuta comu chidda d’un santu. Pari ca la soru di Ugu, ca si chiamava Ginuveffa, mannò dâ Francia un pezzu di stoffa raccamatu pi cummigghiarici la facci. C’era scrittu: “Nun finisciu, nun finivi, nun finirò di prijari pi tia". Fu biatificatu ntô 1664.
Li riliquii[cancia | cancia la surgenti]
Li so ossa, la testa, li nguanti di abati sunnu purtati 'n prucissioni lu 16 di austu a Nuhara; lu 17 Nuvemmiri, jornu dâ so morti, la Batia Vecchia, na cresia di l’antica abbazia.
Bibbliografia: Vincenzo Cartaregia Sant'Ugo Patrono di Novara Cenni storici e biografici, 2002


text:
Licuddìa
Licuddìa (o Licudìa nta àutri parrati siciliani) è un cumuni di 3.198 abbitanti dâ pruvincia di Catania. Comu a Mazzarruni, la cultivazzioni dâ racina è una di l'attività ecunòmichi cchiù mpurtanti.
Ìndici
Storia[cancia | cancia la surgenti]
Licuddia avi origini antichissimi ca risalgunu ai tiempi de Greci e de Romani. Di fatti Licuddia api ancora diversi ritrovamenti archeologgici di ebbica ellinistica e di tardo imperu romanu cuomu u puoiu de santi e li rutti dell'Alia. Li autri reperti archeologgici do tirritoriu Licuddianu si trovinu n'to museo Antoniu Di Vita.
Munumenta[cancia | cancia la surgenti]
Licuddia avi un castieddu midivali ca a causa do tirrimuotu do 1693 fu riduttu all'attuali rudiri. Oggi da fortezza resta qualchi muru e du turriuna cilindrici. U castieddu appartinni e Santapau e Filangeri e ai Ruffu di Calabria. Cuomu maggiri munumienti sacri Licuddia api a crisia a Matrici do 1600, a crisia de Capuccini co cummientu do 1568, e autri cummenta e chiesi cuomu chidda do Crucifissu , do Rusariu, de Ianchetti , do Carbaniu, e di Santa Lucia. A crisia a Matrici e intitulata a patruna, Santa Margehrita ed è sita intà chiazza Vittorio Emanuele. Intà chiazza Garibaldi sorgi u municipiu , c'a prima era u cunvientu de patri duminicani.
Cucina[cancia | cancia la surgenti]
A patacò è un piattu tipicu di Licuddia cumpuostu di farina di ciciri cucinata cu acqua e uogghiu.
U dialettu Licuddianu[cancia | cancia la surgenti]
Tanti su i cupusizioni dialettali scritti duranti i sieculi da parti de licuddiani. Cuomu li tanti prijeri cupuostu pa Madonna Addulurata o pa patruna da città , Santa Margherita virgini e martiri. Di siguitu ripurtammu certi piezzi do rusariu di S. Margherita patruna di Licuddia:
-La patruna a tutti immita pi cantari li lodi so , idda è Santa Margherita cara spusa di Gesù.
-E gridammu cu vuci ardita , viva santa Margherita.
Su macari assai i cupuosizioni ca ancora oggi si cantinu pa sittimana Santa e pa fasta di l'Addulurata. Di siguitu ripurtammu certi piezzi de setti spati, ca stannu a significari li setti duluri di Maria:
-Sa to spata e su duluri ca pruvasti accussì, forti dallu a mia 'nta l'ultimi uri a lu punto di mia morti, Viva Maria addulurata.
-E fu chista l'ultima spata o gran Matri Addulurata....
Su quasi trenta sia i canti tradizunali di Licuddia , tutti scritti in dialettu licuddianu. Ancora oggi si cantunu tutti sti canti ma assai di chisti sanu pirduto n'to cuorsu de tiepu e non si cantunu chiù.
Pirsunaggi impurtanti di Licuddia[cancia | cancia la surgenti]
- Frati Franciscu Casciu, nasciu a Licuddia n'to 1600 e morsi lu 18 aprili do 1682 a Luanda n'to Congo. Frà Franciscu è servu di Diu pa Crisia Cattolica di Roma.
- Marianu Cusmanu, fu un pitturi impurtanti do '600. Nasciu e morsi a Licuddia.
- Marianu Agosta, fu un pitturi sicilianu e nu bravi ritrattista. Nasciu a Licuddia lu 1 lugliu 1870 e morsi sempri a Licuddia lu 7 giugno 1927.


text:
Discussione:Gaddura
Saluti, agghju fattu la traduzioni da l'articulu italianu in un misciu di gadduresu cù la grafia corsa...aghju evitatu d'utilizzà paroli chi no' esistini in Corsu, speru si possa capì calchi cosa.
Avvidecci sani, un gadduresu Jkens
Ringrazighju tutti pa li currizioni...lu me dialettu è lu gadduresu, focciu paricchji errori cilchendi di traducì in un corsu chi sia appena ghjustu...socu traducendi da l'italianu e dunqua suventi mi lacu parti in italianu...scuseti... vistu chi noi in gaddura emu l'articuli Lu La Li, e vistu chi l'eti ancora voi in corsica in certi lochi...purtivechjiu mi pari, e in lu nord...socu adoparendi chisti articuli pa li me traduzioni...mi veni piu facili e mi imbulighju di mancu. =) Pa lu restu socu impiichendi la grafia corsa evitendi lu rotacismu (verdi - veldi)... S'iddu no' seti d'accoldu fetimi sapè, saluti.
Jkens
- Salutu o Jkens ! 'Ssa manera di fà mi cunveni tuttu à fattu. Hè vera chì ci hè dui maneri di scriva u gadduresu: à modu corsu o à modu sardu. Com'è tù u scrivi quì, à l'usu corsu, par contu meiu, t'hà a so piazza quì. À ringrazià ti. Paulu 19:58, 15 dicembre 2008 (UTC)
Ti ringrazighju o' Paulu...cuntinuaraghju in chista manera...saluti e boni festi!


text:
Surimi
Cu lu tèrmini surimi s'ìnnica un pruduttu cumpostu essinziarmenti di purpa di pisci di Mirluzzu (ginirarmenti Alaska Pollack) e carboidrati cunfizziunatu solitamenti n cilindretti culurati aranciuni e janchi furmati a vari strati di sfogghia di purpa di pisci arrutuliata e tinuta nzèmmula di addinzanti di tipu alimentari.
Priparazzioni di l'alimentu[cancia | cancia la surgenti]
La purpa di pisci veni pulita, capuliata e prissata e succissivamenti addizziunata cu polifosfati e zùccari. Lu surimi nurmarmenti veni utilizzatu p'imitari la purpa di crustàcii, ma attuarmenti è prisenti supra li mircati n diversi formi e sapuri (a vastuneddu, a sfogghia arrutuliata, ecc...). Una dî carattirìstichi dû surimi è d'èssiri n'alimentu particularmenti riccu di pruteini e pòvaru di grasci ma cchiuttostu nzapuri. Pi ovviari a chistu, veni spissu addizziunatu cu cunzidirèvuli quantitati di sali, ca pò fàrilu contrainnicati pi l'ipertesi o pi cu soffri di patoluggìi rinali.


text:
Arancina (da Wikipedia, la nciclupidìa lìbbira)
L’arancina (o arancinu) è una dî spicialità di la cucina siciliana ntra li cchiù canusciuti. Si tratta di na palla di risu, di 8-10 centìmitri, jincuta di na cumpusizzioni di sarsa, di furmaggiu picurinu, nu pezzu nicu di carni e, a voti, nu quartu di ovu duru o piseddi, lu tuttu misu a friiri nta l’ogghiu. Na vota ca lu risu pigghia lu culuri di n’arancia, si pô nèsciri e si pô manciari.
La forma cancia a secunna di li zoni: ntâ zona di Palermu, pigghia la forma di na badduzza tunna e si chiama arancina; ntâ zona di Catania pigghia la forma di na palla pizzuta e si chiama arancinu.
S’hannu a manciari p’afforza caudi.
Lu pirsunaggiu di li libbra di Andrea Camilleri, lu cummissariu Montalbanu, è un manciaturi di arancini e fôru sti libbra a fari accanùsciri l’arancini nta tuttu lu munnu.
A parti chidda tradizziunali, ci sunnu àutri tipi: ô burru, chî funci, chî spinaci, chî milinciani (chiamatu a la Norma, comu l’òpira immurtali di lu granni Vicenzu Bellini).
(da Wikipedia)


text:
Piràmidi di Guimar
Li Piràmidi di Guimar si tròvanu ntô paisi di Guimar supra la costa livanti di l'ìsula di Tenerife, nta l'ìsuli Canarî, nnâ Spagna. Rapprisèntanu quarchi cosa ntrafuleri pi l'archaeoluggisti. Si tràtta di piràmidi cu cincu liveddi nta na forma rittangulari, chi assimìgghianu ê piràmidi fabbricati dî Maya e Aztechi ntô Mèssicu.
Pi tantu tempu veni cridutu ca sti piràmidi èranu nfatti comu un munzeddu di petri misi dî viddani chi zappàvanu la terra. Chissu era na pràtica abbastanti cumuni supra l'ìsuli Canarî. Li cunti dâ pupulazzioni ndìggina suggirisci ca sti piràmidi asistìanu na vota a tanti lochi supra l'ìsula ma vìnniru distrutti pi usàrili comu materî di fabbricazzioni. Nna Guimar stissu cc'èranu novi piràmidi di cui nn'arrèstanu sulamenti sei.
Ntô 1991 lu studiusu cèlibbri Thor Heyerdahl studiau li piràmidi e scuprìu ca nun ponnu èssiri munzeddi fatti ammuzzu. P'asempiu, li petri tèninu simi chi mùstranu ca sunnu stati travagghiati, e la terra era pripirata nnâ manera supra cui cci putìanu fabbricari. Li petri nun vennu dî campi, ma nfatti sunnu petri di lava. Puru Heyerdahl scuprìu l'orientazzioni astrunòmica dî piràmidi.
Liami[cancia | cancia la surgenti]
- Official webpage of the Ethnological Park (Spagnolu - Ngrisi - Tudiscu)


text:
Tiurema dî quattru culura
N matimatica, e cchiù pricisamenti n giomitrìa lu tiurema dî quattru culura dici ca na supirfici chiana spartuta nti riggiuna cunnittuti, comu pi esempiu na carta giografica pulitica, si pò sempri jinciru usannu sulu quattru culura pi distinguiri cui culuri diversi li stati cunfinanti. Stu tiurema, puru si havi na enunciazzioni facili di capiri, fu assai difficili di dimustrari, e fu dimustratu sulu ntô 1977.
Ntâ rialitati ntô casu di na carta giografica pulitica, ci sunnu casi n cui quattru culura pònnu nun abbastari pi jinchiri na carta, pirchì nti certi casi, nu statu si cumponi di parti nun cunnittuti, li cusidditti enclavi. La cunnizzioni di cunnittivitati dû tiruema nun è jinchiuta e pirciò è pussibbili ca nta sti casi ci vonu culura superchiu.


text:
San Ciupirreddu (PA)
San Ciupirreddu (o San Cipirreddu) è un paisi ca s'attrova a 31 chilòmitri di Palermu, a 394 metri supra lu liveddu di lu mari. Li abbitanti si chiamanu Sanciupirriddisi e ammuntanu a circa 5.000.
Storia[cancia | cancia la surgenti]
La nasciuta di San Cipirreddu è liata a chidda di San Giuseppi Jatu. N'ta l'annu 1838 n'fatti, chiuvìu abbundantemente e cci fù na frana cà distrurìu li 2/3 di l'abitatu, ma nun mureru cristiani. Assai abbitanti allura si trasfireru a picca a picca n'ta la contrada san cipirreddu, ca era na zona di San Giuseppi lì murtiddi (nomu antìcu di San Giuseppi Jatu). Si fici quinni nu nòvu agglomeràtu e n'ta l'annu 1848 l'abbitanti circaru di autoproclamarisi cumune. Doppu, lu 15 maiu 1848, cu la ristauraziune di li Burbona, San Cipirreddu addivintau arrieri burgata di San Giuseppi lì Murtiddi. L'abbitanti eppiru d'aspittari ancora, finu a quannu nun cci fu l'unità d'Italia, e fu d'accussì ca nascìu lu comune di San Cipirreddu lu 2 giugnu 1864.
.


text:
Serradifarcu
Serradifarcu o Serradifalcu (Serradifalco 'n talianu) è un cumuni di 6.420 abbitanti dâ pruvincia di Caltanissetta. Lu santu patronu di la cità è San Lunardu Abbati.
Ìndici
Amministrazzioni Cumunali[cancia | cancia la surgenti]
Chiesi mpurtanti[cancia | cancia la surgenti]
La Matrici[cancia | cancia la surgenti]
La Matrici, è vutata a San Lunardu di Noblac e fu custruita nta lu 1740. D'intra la chiesa s'attròvanu cruvicati Francesco Leonardo Lofaso, Duca di Serradifalcu, Patri Filici Migliore, mercedariu, mortu 'n ciàuru di santità.
Chiesa di la Mmaculata Cuncizzioni[cancia | cancia la surgenti]
La chiesa di la Mmaculata Cuncizzioni fu fatta ni la secunna mità di lu 1700.
Pirsunaggi famusi[cancia | cancia la surgenti]
A Serradifarcu, nasceru chisti pirsunaggi famusi:
- Leonardo Insalaco: pueta e surfataru gnuranti, ma chinu di ngegnu culturali, scrivìu un saccu di puisìi 'n sicilianu.
- Prof. Angelo Rizzo, pueta di lingua siciliana.
- Maistru Angelo Rizzo cumpusituri di mùsica
- Maistru Angelo Licalsi, criaturi di nà famusa scola di mùsica e di la banna di lu paisi.
- Patri Giuseppe Ingrao, parrinu missionariu gisuita 'n Madagascarri
- Antonino Migliore, Vìscuvu di la Diòcisi di Coxim 'n Brasili
- Federico Polizzi, 'Nzignati e Poueta.
- Domenico Lo Faso, natu a Palermu e chiamatu "Serradifalco", fu Baruni di Serradifarcu, e fu unu di li cchiù granni archiòlughi siciliani di l'Ottucentu.


text:
Fisarmònica
La fisarmònica è nu strumentu a aria usatu pâ canzuna tradizziunàli (tarantella o àutru) o pâ canzuna clàssica. Ci sunnu dù tipi di fisarmònica: Una "a tastera" e una "crumàtica". Ntâ fisarmònica "a tastera" la parti cantàbbili è cu li tasti dû chianuforti. Mmeci ntâ fisarmònica "crumàtica" la parti cantàbbili è câ buttunera (puru ntâ parti pemmì s'accumpagna) . Pâ canzuna tradizziunali s'usa la fisarmònica diatònica, ditta organettu.
Carattirìstichi[cancia | cancia la surgenti]
Ntâ fisarmònica ci sunnu dui tasteri: una pê sonari (parti cantàbbili) e una pemmì s'accumpagna (buttunera) â parti cantàbbili.


text:
Jesi
Jesi è nu cumuni di 40.000 abbitanti dâ riggiuni dî Marchi, n prunvincia di Ancona.
La nasciuta di Fidiricu II[cancia | cancia la surgenti]
Lu jornu di Natali dû 1194 Arricu VI di Hohenstaufen s'havia fattu ncurunari re di Sicilia n Palermu. Sò mugghieri Custanza di Autavilla era n viaggiu agghiri la Sicilia, quannu lu 26 di dicèmmiru, lu dumani dâ ncurunazzioni di sò maritu, àppi a frimmarisi propiu n Jesi pi parturiri di nu picciriddu chi appoi addivintò Fidiricu II, mpiraturi dû sacru rumanu mpiru. L'abbinimentu è ricurdatu puru picchì Custanza era quarantina e maritata di casi novi anni cu Arricu VI, e accussì pi ammazzari li mali lincui, Custanza mmitò ntâ sò tenda n Jesi tutti li fimmini ca vulìanu assistiri ô partu, pi pruvari ô munnu ca fu pì daveru idda a parturiri lu picciriddu.


text:
Chiana di Catania
La Chiana di Catania è la cchiù mpurtanti chianura di la Sicilia.
Giografia[cancia | cancia la surgenti]
Havi na supirfici di 430 km², ca sulu idda è un quintu di tutti li chianuri siciliani. È macari una dê cchiù granni di l'Italia dô sud. La chiana di Catania si furmau alleggiu alleggiu ccô tirrenu ca traspurtàvunu li ciumi Dittainu, Simetu e tutti l'àutri affruenti. Di tutti li lati è circundata di muntagni e muntagnoli: la cchiù granni è l'Etna ca tuttu summatu è chidda ca la fici nàsciri ntê tempi primurdiali e ca ci desi la firtilità dô tirrenu. Li ggiòlughi dìciunu ca la chiana si furmau a partiri di quannu c'era sulu mari circundatu dê muntagni e ntô centru spuntau n'anticu vulcanu. Chistu golfu primurdiali, ca asisteva ô sò postu, ntra l'Appinninu Siculu, a nordi, cchê muntagni ditti Nèbbrudi e, a suddi, li Munti Erei e li Munti Ibblei. Di lu tirritòriu dâ Chiana di Catania fanu parti la Pruvincia di Enna e la Pruvincia di Catania.
Strati di cumunicazzioni[cancia | cancia la surgenti]
La chiana di Catania è attravissata ppi ttutta la sò lunghizza di l'Autostrata A19 Catania-Palermu e di la Strata Statali 192; di chista strata, na para di km doppu ca si nesci di Catania, accumincia la Strata Statali 417 di Cartaggiruni ppi Cartaggiruni e Gela. Ntô trattu vicinu ô mari ci passa la Strata Statali 114 e, doppu ca si passa lu ponti di Primusuli supra lu ciumi Simetu, la strata si sparti 'n dui, ppi Sarausa e ppi Rausa.
Ntâ chiana di Catania s'attrova lu mpurtanti Ariuportu di Funtanarussa e chiddu miricanu di Sigunella. Cchiù avanti, ntâ zzona di Girbini, nzinu a la secunna guerra munniali, c'era n'ariuportu militari talianu di unni partìunu l'aerii taliani.
La Chiana di Catania è attravirsata ppi longu di la Ferruvia Palermu-Catania ca accumencia ntâ Stazzioni di Catania Bicocca, ntâ quali la lìnia si sparti 'n dui: la lìnia custera ppi Sarausa, ca prusegui versu lu ciumi Simetu, e chidda ca va ppi Enna e Cartanisetta. Partennu di la stazzioni dâ Motta, si putìa agghicari nzinu a Regarbutu, ma oggi sta lìnia servi sulu ppi li merci finu a Patirnò.
La zzona di la Chiana havi tanti nzidiamenti nnustriali, comu la Zona nnustriali di Catania e chidda dô Dittainu. Unu di sti jorna s'avissi a accuminciari a custruiri lu granni Interportu di Bicocca.
Agricultura[cancia | cancia la surgenti]
La chiana è una dê zoni agrìculi cchiù mpurtanti di la Sicilia. La pruduzzioni principali è chidda agrumària quasi tutta di l'aranci, ma ci sunnu macari li cultivazzioni di alivu. Jennu versu lu nternu, ntâ patti innisi, ammeci si cultìvanu privalenti lu frummentu e li lijumi.
Paisi e villaggi[cancia | cancia la surgenti]
Nta la chiana si sunnu picca zoni abbitati , quarchi antica Massaria, ô spissu abbannunata, e quarchi villaggiu rantu rantu a li stazzioni firruviari comu ô Sferru. Unicu paisi grossu è Catinanova.
Vicinu a lu mari Joniu, unni finisci la Chiana di Catania, s'attrova l'Oasi dô Simetu.


text:
Sicilia (èbbica piemuntisa)
La duminazzioni piemuntisa ntâ Sicilia accuminciau lu 10 di giugnu 1713, quannu ci fu lu passaggiu di l'ìsula di Fulippu V a Vittòriu Amideu II, e spirdìu ntô 1720, quannnu la Spagna nvasi l'ìsula pi ripigghiarisilla.
Vittoriu Amideu II[cancia | cancia la surgenti]
Ntâ l'uccasioni dô trattatu di Utrecht, dopu tanti guerri c'avìanu misu 'n ginòcchiu l'Europa, la Casa Savoia appi granni vantaggi, tra cui lu tìtulu reggiu e tutta la Sicilia: lu 10 di giugnu 1713, nfatti, la Spagna firmau lu ducumentu di cissioni di l'ìsula a li Savoia sutta la prissioni di la Nglaterra. Li cunnizzioni misi di Fulippu V di Spagna pri la cissioni dâ Sicilia eranu chisti:
- La Casa Savoia non puteva mai vìnniri l'ìsula o scanciàrila cu n'àutru tirritoriu.
- La Sicilia avìa a èssiri mantinuta comu feudu dâ Spagna: finutu lu ramu dê mùsculi dê Savoia, idda avìa èssiri turnata a la curona di Madrid.
- Tutti li mmunità 'n usu ntâ Sicilia nun avìanu èssiri abbrucati.
Ntâ rialtati, sulu l'ùrtimi dui punti foru accittati di Vittoriu Amideu II. A l'ùrtimu mumentu, Fulippu V ci fici mèttiri n'àutru puntu, e zoè:
- lu Re di Spagna puteva dispurri a sò piacimentu dê beni cunfiscati ê sùdditi siciliani curpèvuli di tradimentu.
Vittoriu Amideu accittau macari stu puntu pri evitari ca na prutesta dô duca avissi pututu arimannari la stisura di li trattati. Lu ducumentu cô quali si cideva la Sicilia a li Savoia vinni frimmatu lu 13 di giugnettu. L'arardi lu stissu jornu jeru pi Torinu annunciannu l'acquisizzioni dû tìtulu reggiu di Vittoriu Amideu. Na fudda fistusa s'arricugghiu davanti ô palazzu ducali acclamannu lu re, ca niscìu dô balcuni brindannu nzemi â fudda.
Lu 27 di giugnettu, Vittoriu Amideu II, prontu pri partiri pâ Sicilia, ci detti a sò figghiu Carlu Manueli la nòmina di prìncipi dô Piemunti, locutinenti di li Stati dâ terrafremma; ma lu picciottu non avìa ca sìdici anni e picciò vinni assistitu di nu Cunsigghiu di Riggenza. Lu 3 di uttùviru lu novu re salpau di Nizza pi jiri ammeri Palermu, unni sbarcau quarchi vinti jorna dopu. Lu 24 di dicèmmiru, dopu na granni cirimònia ntâ Cattitrali di Palermu, Vittoriu Amideu II e sò muggheri Anna Maria di Orléans riciveru la curona règgia.
Ô parramentu sicilianu iddu accusì parrau nta una di li primi siduti:
Li boni ntinzioni dô re vìnniru misi 'n pràtica ntâ lutta contra lu bricantaggiu, ntô sviluppu dâ marina mircantili e ntâ riurganizzazzioni finanziaria e di l'asèrcitu (pô quali si pigghiau a mudellu chiddu piemuntisi). La pirmanenza dô re ntâ Sicilia durau nzinu a lu 7 di sittèmmiru 1714.
La ripigghiata spagnola[cancia | cancia la surgenti]
La paci di Utrecht, cu tuttu chiddu ca purtò, fu sulamenti nu passaggiu ntâ stòria piemuntisa. La Spagna, nfatti, si stava riarmànnusi assai. Scantati di tutta ssa putenza, Francia, Olanda, Nglaterra e Austria fìciru chianu-chianu lijami difinzivi tra d'iddi. Vittoriu Amideu II, quannu appi la nutizzia dâ criazzioni di na pussìbbili Quatrùplici Allianza, si sintiu di èssiri n'àutra vota 'n pirìculu.
Ntô pruggettu dê suvrani allijati c'era chiddu di livàricci a la Spagna lu pinzeri supra a l'Italia, ma chistu non jeva d'accordu cû chiddu c'avìa ntâ testa la Casa Savoia. L'Austria, 'n particulari, vulìa aliminari li piemuntisi dâ Sicilia. Vittoriu Amideu dicidìu di aggiri cu astuzzia, mannannu nviati a Vienna e a Londra pri èssiri nfurmatu di li nuvitati nta la pulìtica estera. Si li paisi allijati avìssiru pri daveru frimmatu n'allijanza, allura Vittoriu Amideu s'avissi truvatu pri daveru ntê guai, circundatu di tutti li lati.
Dopu aviri circatu 'n ogni modu d'allijàrisi cu l'Austria (macari pri mezzu di na pruposta di spusalizziu), Vittoriu Amideu vinni attaccatu ntâ Sicilia dê spagnoli, ca iddu cunziddirava allijati. La Sicilia vinni mmasa di 30.000 surdati straneri e li picca furtezzi piemuntisi foru custringiuti a arinnìrisi.
Di Vienna ci arrivò a Vittoriu Amideu la pruposta di fari parti di l'urmai furmata Quatrùplici Allijanza 'n canciu dû tìtulu di Re di Sardegna. La distruzzioni di la granni frotta spagnola e la vittoria dâ Quatrùplici Allijanza ci pirmittìu a Vittoriu Amideu di tinìrisi nu tìtulu reggiu. Era lu 1718 e l'eredi di Casa Savoia vineva ncurunatu Re di Sardegna. La cchiù vicinanza di st'ìsula ci primmitteva di gistìrila e cuntrullàrila megghiu dâ Sicilia e accussì si pò diri ca lu canciu fu assai vantaggiusu pri Vittoriu Amideu.


text:
Archimìa
L''''Archimìa''' è lu studiu di l'ilimènti di bbasi ciamati:
E macàri lu studiu dâ trasmutazzioni. Accuminzai aviènnu comu obbiettivu chiddu ri canciàri lu ciummu 'nta oru.
Eni simili â chimica, ma a so uriggini si pierdi 'nta notti diei tiempi. Li pirsuni ca a sturiaunu vinièunu ciamati archimisti.
Duranti lu Mediu Evu l'archimisti pruvarunu di pruducìri l'oru cu affàri ca nun jerunu oru. E circarunu macàri di pruducìri lu Elisir di Lunca Vita (ca avissi duvutu, in tiurìa, ssiri agghiausatu pp'avìri lu donu di l'immurtalitati).
Nu munzieddu ri voti l'archimisti usaùunu storii e liggendi ppi circàri d'ammucciari a manèra di fari oru.


text:
Manfredi di Sicilia (1232 — 26 di frivaru, 1266), rè dâ Sicilia dû 1258 finu â sò morti, fu lu figghiu nun liggìttimu di Fidiricu II di Hohenstaufen (Fidiricu I di Sicilia) cu Bianca Lanzia. È pussìbbili ca si maritaru prima dâ morti di Fidiricu .
BiografiaModifica
Pari ca Fidiricu stissu trattava Manfredi comu liggìttimu, e ntô sò tistamentu lu numinau comu Prìncipi di Tàrantu e lu rappresentanti in Italia di sò fratastru, lu rè tudiscu, Curradu IV di Hohenstaufen (chi succidìu a Fidiricu comu rè di Sicilia). Puru chi nn'appi sulu diciadottu anni d'etati, Manfredi si cumpurtau sempri câ fidìzzia. Quannu Curradu murìu ntô maiu dû 1254, Manfredi, rifiutannu di cèdiri la Sicilia ô Papa Nnuccenzu IV, accittau la riggenza pi Curradinu di Hohenstaufen, lu figghiu giùvani di Curradu. Cu l'aiutu dî soi surdati saracini, battìu n'asèrcitu papali a Foggia lu 21 di dicèmmiru dû 1254 e accussì riniscìu a stabbiliri la sò auturitati pi tuttu lu regnu sicilianu.
Ntô 1258, apprufittannu di quarchi nutizzia fàusa chi dicìa ca Curradinu era mortu, Manfredi vinni ncurunatu rè di Sicilia 'n Palermu lu 10 di austu di lu stissu annu. La farsitutini di sta nutizzia vinni ricanusciuta prestu; ma lu novu rè avìa già lu sustentu dû pòpulu, e rifiutau âbdicari. La culliganza chî saracini affruntau lu papa, addicchiarau la ncurunazzioni nnullata e scummunicau Manfredi. Ma Manfredi cuntinuava lu stissu e si juncìu chî Ghibbillini contra li Guelfi, vincennu na battagghia a Munti Apertu lu 4 di sittèmmiru dû 1260. Vinni ricanusciutu comu pruttituri dâ Tuscana dî burgisi di Firenzi. Lu Papa si scantau di sti abbinimenti e Papa Urbanu IV circau aiutu dâ Francia e cummincìu Carlu I di Angiò, lu frati dû rè Luiggi IX di Francia, ad accitari lu regnu di Sicilia.
Li asèrciti di tutti dui si scuntraru ntâ Battagghia di Beniventu lu 26 di frivaru dû 1266, unni Manfredi persi. Lu rè stissu, ammustrannu cchiù curraggiu dî soi surdati, si lanzau ê francisi chi l'ammazzaru. Di prima, lu sò corpu vinni cruvicatu ntô campu dâ battagghia, ma cchiù doppu, lu Papa dicisi di ricupirari lu corpu e di jittàrilu fora dû tirritoriu papali, allatu dû ciumi Gariglianu.
Manfredi s'avìa maritatu dui voti. La sò prima mugghieri era Biatrici, la figghia di Amadeu IV di Savoia, cu cui appi na figghia, Custanza, chi era la mugghieri di Petru III di Araguna. La secunna mugghieri, chi murìu ncarzarata ntô 1271, era Èlena, figghia di Micheli II di Epiru. Li scrittura dû tempu làudanu Manfredi pû sò carràtiri nubbuliusu. Era ricanusciutu pâ sò biddizza e ntilliggenza. Lâ morti di Manfredi significau nun sulu la fini dû regnu svevu di Sicilia, ma si pò parrari puru dâ fini dûn regnu nurmannu-svevu cuntinuu dû 1091. Forsi fu l'èbbica cchiù granni dâ storia siciliana, nta cui truvamu n'ìsula pròspira, putenti e avanzata in tèrmini di liggi, pulìtica, econumìa, arti, scienzi e li rapporti ntra li diversi razzi e riliggiuni dintra e fora di Sicilia.


text:
Wp/sdc/Tusthòinu
Tusthòinu è una paraula chi comprendi dibessi ipezzi di rèttiri chi apparthènini all'ordini Testudines (o Chelonia).
Vi sò tusthòini di terra (Testudo graeca, Testudo hermanni), tusthóini d’eba dozzi (Emys orbicularis) e tusthóini di mari (Caretta caretta).
Lu Tusthòinu di Hermann si agatta solu i lu Sud di l'Europa, di l'Ippagna a la Romania e puru i li isuli manni di lu Mediterraneo. La Testudo hermanni e l'Emys orbicularis sò li soli ipezzi autoctoni italiani, la Testudo graeca e la Testudo marginata so isthaddi arriggaddi da poggu.
Lu tusthòinu di mari (Caretta caretta, Linneo 1758) s'agatta i lu mari Mediterraneo. L'ipezzi è umbè minazzadda e isthazzi pà ischumparì di lu tottu.
Tassunomia di li tusthòini:
- Superregnum: Eukaryota
- Regnum: Animalia
- Subregnum: Eumetazoa
- Superphylum: Deuterostomia
- Phylum: Chordata
- Subphylum: Vertebrata
- Infraphylum: Gnathostomata
- Superclassis: Tetrapoda
- Classis: Reptilia
- Subclassis: Anapsida
- Ordo: Testudines
- Subordines: Cryptodira - †Paracryptodira - Pleurodira - †Proganochelydia